Počela isporuka rude zvorničkoj “Alumini” | Palelive.com\nPočetna Regija Milići Počela isporuka rude zvorničkoj “Alumini”\nMILIĆI – Kompanija “Boksit” iz Milića danas je počela isporuke rude boksita zvorničkoj Fabrici glinice “Alumina” nakon 25 dana prekida zbog novogodišnjih i božićnih praznika, kao i otežanih uslova rada.\nPredsjednik milićke Kompanije Rajko Dukić rekao je Srni da su u “Boksitu” ranije deponovane značajne količine rude, što je garancija da će isporuke strateškom partneru u Zvorniku tokom januara i februara biti redovne, po dinamici koja je predviđena ugovorom.\nPrema njegovim riječima, to znači da rad Fabrike sigurno neće biti doveden u pitanje zbog nedostatka rude, niti će Kompanija “Boksit” biti u problemu da obezbijedi količine koje je ugovorila.\n“Nadam se da smo startovali dobro i da ćemo ove godine u cijelosti izvršiti ne samo ugovor sa `Aluminom`, nego sve ugovore koje imamo potpisane i koje ćemo potpisati, odnosno poslovni plan koji je vrlo ambiciozan”, rekao je Dukić.\nDukić i predsjednik Upravnog odbora “Alumine” Mile Matić potpisali su u novembru prošle godine ugovor o kupoprodaju rude boksita za 2015. godinu, vrijedan 30 miliona KM.\nPrethodni članakSvetosavska nedjelja od 23. do 31. januara\nNaredni članakPočinje Drugi Svetosavski turnir u malom fudbalu “Pale 2015”


Narodna biblioteka ” Filip Višnjić” proslavila krsnu slavu – Majevica Online\n26. Novembra 2014. 22:53\nNarodna biblioteka “Filip Višnjić” u Bijeljini obilježila je danas krsnu slavu Svetog Jovana Zlatoustog, a direktor Jovan Cvjetković je tim povodom istakao da Biblioteka ove godine ima rekordan broj od 6.000 članova.\n“Bez obzira na izuzetno tešku finansijsku situaciju i značajno umanjenu materijalnu podršku, 21 zaposleni dao je maksimum snage i Biblioteka je ove godine ostvarila sve zacrtane ciljeve, a potvrda toga je rast broja članova koji je za 700 čitalaca veći nego prošle godine”, rekao je Cvjetković novinarima.\nOn je podsjetio da je tokom poplave u maju stradalo oko 7.000 knjiga i istakao da su vlastitim sredstvima i snagama, uz pomoć dobrotvora, zaposleni sanirali sve posljedice katastrofe. Prema njegovim riječima, Bibilioteka u Bijeljini nudi publici sve više, bogatije i modernije sadržaje i time privlači članstvo, ali se materijalna podrška za njen rad srozava.\nCvjetković kaže da je iz gradskog budžeta za Biblioteku 2012. godine izdvojeno 232.000 KM, prošle godine 168.000 KM, ove 90.000 KM, a za narednu godinu nacrtom budžeta je planirano svega 72.000 KM. Bibliotekar Valentina Živić rekla je novinarima da je rad Narodne biblioteke “Filip Višnjić” dostigao moderne evropske biblioteke, zahvaljujući digitalnoj biblioteci i katalogu koji se može pretraživati.\nCJB Bijeljina sprovodi akciju pod nazivom "Bezbjedna vožnja u zimskim uslovima"


Nažalost, bolest ga je nadjačala i sprečila da dočeka objavljivanje svog prvog romana. Jovan N. Ivanović je uglavnom pisao o drugima, a najviše o Petru Kočiću, Teodoru Pavloviću i Vladimiru Popoviću. Pisao je eseje, kritike, studije, lektorisao brojna dela, pisao je pesme i objavio nekoliko zbirki pesama i poemu o ocu koji je bio stradalnik jasenovačkog logora. Neke njegove zbirke pesama su dospele i u Kongresnu biblioteku u Vašingtonu. Bio je saradnik na leksikonu pisaca Srbije Matice srpske.\nPreminuo je 15. maja, na svoj 78. rođendan, a povodom 40-dnevnog pomena u Udruženju knjiženika Srbije, čiji je član bio, 21. juna (20) će biti održana promocija ovog romana i komemorativna sednica\nO romanu i o autoru će govoriti prof. dr Dušan Ivanić, Miloš Kordić, pesnik i Milovan Stanković, recenzent knjige.


Završen sastanak gradskih čelnika i predstavnika Kancelarije za KiM sa direktorima JP u Kosovskoj Mitrovici | Radio Kosovska Mitrovica\nZavršen sastanak gradskih čelnika i predstavnika Kancelarije za KiM sa direktorima JP u Kosovskoj Mitrovici\n24. January, 2020 11:27 |\nU Kosovskoj Mitrovici, u Kancelariji za Kosovo i Metohiju Vlade Republike Srbije završen je sastanak gradskih čelnika i zamenika direktora Kancelarije za KiM Miljana Ranđelovića sa direktorima javnih preduzeća i ustanova u Kosovskoj Mitrovici\nRanđelović: U centru naše borbe za očuvanje Kosova i Metohije svakodnevni život obični ljudi\n“U centru naše borbe za očuvanje Kosova i Metohije jesu ljudi, običan čovek, svakodnevni život običnih ljudi. To su ljudi koji su ponosni, koji nama ne traže nikakvu pomoć, koji muče svoju muku, nose se sa svojim problemima, a mi za to ne znamo. Mi sa takvim ljudima želimo da razgovaramo , mi takve ljude želimo da pitamo šta njima treba, da im sve to učinimo, pomognemo, jer svi oni veliki infrastrukturni projekti za koje dajemo novac i za Opštinu Kosovska Mitrovica nisu doovljni za njih. Želimo da im pomognemo, da im rešimo te probleme, kako bi svima njima bilo bolje” rekao je nakon sastanka zamenik direktora Kancelarije za Kosovo i Metohiju Miljan Ranđelović.\nSpirić: Odlučni i opredeljeni da se poboljša život svakog pojedinca na prostoru Kosova i Metohije\nPredsednik Privremenog organa Opštine Kosovska Mitrovica Aleksandar Spirić rekao je a pored sveobuhvatnog paketa mera pomoći srpskom narodu na Kosovu i Metohiji “akcija sa današnjeg sastanka jeste ta da svaki rukovodilac bude vidljiv među porodicama u našem gradu, gde će svaka izneti svoje probleme i osetiti boljitak u ovoj godini”.\n“Naš zajednički zadatak i cilj uz punu podršku države Srbije, što potvrđuje i današnje prisustvo zamenika direktora Kancelarije za KiM Miljana Ranđelovića jeste da su odlučni i opredeljeni da se poboljša život svakog pojedinca na prostoru Kosova i Metohije. Mi moramo da damo svoj maksimum, da pored milijardi i milijardi opredeljenih pre svega projekte, ono što je najneophodnije jeste da svako dete i svaka porodica u Kosovskoj Mitrovici živi lepše i bolje. Moramo da budemo ti koji ćemo zajedno sa državom omogućiti pojedinicma taj boljitak” rekao je Spirić.\nSimić: Imperativ da zadržimo naš narod ovde\nSlavko Simić, načelnik kosovsko-mitrovačkog upravnog okruga istakao je da današnja poseta Miljana Ranđelovića, veoma značajna, budući da su prethodnih dana kako je rekao imali “veoma ozbiljne akcije”.\n“Posetili smo i socijalno ugrožene, privrednike, porodice sa više članova, tako da sva pomoć i podrška koja stiže prema tim domaćinstvima stiže od Vlade Republike Srbije i Kancelarije za Kosovo i Metohiju. Ono što je naš primarni cilj u ovoj godini je da se bavimo običnim čovekom, ljudima koji žive teško, da njihove probleme rešavamo korak po korak, i da ih podignemo, ekonomski i stambeno na noge, i da ljudi koji žive u teškim uslvoma imaju perspektivu i budućnost. Naš imperativ jeste da zadržimo naš narod ovde i da pokažemo država Srbija, Vlada Republike Srbije i koliko predsednik Aleksandar Vučić misle na svoj narod, a pre svega koliko mi koji smo nosioci institucija na lokalnom nivou želimo da vodimo brigu i pažnju o našem narodu” istakao je Simić.\nZamenik direktora Kancelarije za KiM Miljan Ranđelović nastavio je posetu Kosovskoj Mitrovici obilaskom ulice Rudarske čete, gde je sa lokalnim zvaničnicima razgovarano o sanaciji potpornog zida i klizišta u toj ulici.\nNakon toga, obišli su i porodicu Marije Jovanović i Jelene Jovanović, kao i\nRadivojević Zorke i Vitorke.\nProširenje kapaciteta obdaništa, dokazuje da nam je budućnost zagarantovana\nNakon obilaska Predškolske ustanove “Danica Jaramaz” gde bi do kraja godine trebalo da budu završeni radovi na aneksu objekta, zamenik direktora Kancelarije za Kosovo i Metohiju Miljan Ranđelović je podsetio da je za ove radove, izdvojeno oko 18 miliona dinara.\n“Ovaj vrtić brine o 710 dece, a aneksom dobijamo mesta za još oko 100 njih. Vlada Republike Srbije realizovaće i projekat sekundarne vodovodne mreže u vrednosti oko 46 miliona dinara na području severnog dela Kosovske Mitrovice ali ii Zvečana, do kraja godine” rekao je Ranđelović i podsetio i na projekte izgradnje mosta ka Dudinom kršu sa prilaznim putevima i projekat Fudbalskog kompleksa.\n“Danas smo obišli više porodica sa različitim problemima. Jedan od njih je potporni zid (u ulici Rudarske čete) koji se urušio jer se put sad više koristi, jer se Mitrovica širi. To je slatka muka” rekao je Ranđelović i obećao da će problem svih porodica koje su danas posetili, biti rešeni.\nOn je pozvao sve koji imaju problem, da se obrate predstavnicima lokalne vlasti, Privremenih organa, ali i rukovodiocima svih službi koje funkcionišu na području Kosova i Metohije i zatraže pomoć, jer je ideja Vlade Srbije da se pokaže koliko je država zainteresovana za problem svakog građanina.\nPredsednik Privremenog organa Opštine Kosovska Mitrovica Aleksandar Spirić izjavio je da je budućnost Kosovske Mitrovice zagarantovana, što dokazuje i potreba grada da se vrtić proširi.\nDirektorica PU “Danica Jaramaz” Gorica Marinković rekla je da će potrebe grada nakon završetka radova, biti zadovoljen.\n“Radujem se tome i pozivam roditelje da se jave na konkurs i nadam se da nijedno dete neće ostati nezbrinuto” rekla je Marinković i podsetila da je prošle godine sa radom počeo vrtić u Bošnjačkoj mahali, u kome se vaspitači brinu o 56 dece” rekla je Marinković.\nU nastavku popodneva, Ranđelović se sastao i sa direktorima osnovnih škola sa područja južnog dela Kosovske Mitrovice, koje su 1999. godine prebegle u severni deo grada i odtad nastavu drže u prostorijama škole “Branko Radičević”.


Industrijska proizvodnja porasla u januaru\nIndustrijska proizvodnja u Bosni i Hercegovini u januaru ove godine u poređenju sa decembrom 2013. bilježi rast za jedan posto.\nAgencija za statistiku BiH je objavila da u januaru ove godine u poređenju sa januarom 2013. industrijska proizvodnja u BiH, kalendarski prilagođena, bilježi rast za 3,9 posto.\nIndustrijska proizvodnja u januaru ove godine u odnosu na januar 2013. bilježi rast u prerađivačkoj industriji za 8,7 posto, u vađenju ruda i kamena rast za 1,4 posto, dok proizvodnja i snabdijevanje električnom energijom i plinom bilježi pad za 8,3 posto.\nPosmatrano po oblastima djelatnosti, u januaru 2014. u odnosu na januar 2013. najveći rast zabilježen je u proizvodnji ostalih nemetalnih mineralnih proizvoda (62 posto) i proizvodnji mašina i uređaja (35,8 posto).\nNajveći pad industrijske proizvodnje u januaru 2014. u odnosu na januar 2013. godine zabilježen je u vađenju ostalih ruda i kamena (42,8 posto).


BOŽIĆNI PRIJEM DODIK: ŽELIM DA U BIH TRAJNO VLADA MIR :: Semberija INFO ::\nBOŽIĆNI PRIJEM DODIK: ŽELIM DA U BIH TRAJNO VLADA MIR\nSrpski član Predsjedništva BiH Milorad Dodik izjavio je da želi da u BiH trajno vlada mir, te da ne postoji nijedan razlog koji bi doveo do ponovnih sukoba u zemlji i do ponovnog brojanja žrtava.\n– U BiH smo prošli teško istorijsko i turbulentno vrijeme – vrijeme u kojem smo živjeli u miru, a bilo je perioda sukoba i stradanja. Uvijek smo učeni, u čitavom regionu, da moramo nakon sukoba, ma koliko bili teški, nastaviti da živimo zajedno – rekao je Dodik na božićnom prijemu koji je organizovao u sjedištu Republike Srpske u Istočnom Sarajevu.\nPrema njegovim riječima, narodi u BiH moraju da žive jedni pored drugih, uvažavajući se, jer onoliko koliko su se narodi uvažavali, toliki su bili periodi mira.\nDodik je rekao da bi najradije da svi u BiH broje uspjehe, projekte, ono što je dobro među narodima u BiH, te da se sve te pozitivne stvari ističu i da se svi u BiH vesele svakom napretku u zemlji, kao i svakom novom djetetu koje dođe na svijet.\n– Želim da se veselimo uspjesima i drugih i drugačijih i da svi zajedno imamo garanciju za stabilan i udoban život – istakao je Dodik.\nPrema njegovim riječima, politika Republike Srpske jeste politika uvažavanja, ona politika koja mora da da rezultate jer se bazira na postulatima uvažavanja.\n– To je ona politika koja razumije realnost i ona koja ne ignoriše činjenicu, ali i koja poštuje ustavni poredak, međunarodno pravo i koja poštuje i razmišlja o interesima drugih na ovim prostorima – naglasio je Dodik.


Optimum notes 5000 dinara cena, cene Srbija, prodaja Beograd Novi Sad Niš\nOptimum notes 5000 dinara cene\ncena 62,10 din | prodavnica (1)\nTrenutno nemamo slike za Optimum notes 5000 dinara\nEPonuda nije internet prodavnica već Vam omogućava da brzo i lako nađete Optimum notes 5000 dinara po najjeftinijoj ceni. Naš cilj je da kupci budu što bolje informisani o ponudi Optimum notes 5000 dinara na tržištu Srbije. Vrlo lako nalazite željeni proizvod za kategoriju Školska oprema cene, ne morate da lutate od sajta do sajta za Optimum Školska oprema, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Optimum notes 5000 dinara sa PRODAVCEM. EPonuda ne može da garantuje potpunu tačnost specifikacije i slika za Optimum notes 5000 dinara. Pre kupovine, podatke za Optimum notes 5000 dinara proverite na sajtu PROIZVOĐAČA.


pink.rs | EKSKLUZIVNO U AMIDŽI ŠOUU: Darko Lazić posle teške saobraćajne nezgode prvu put na televiziji! (FOTO)\nOgnjen Amidžić, autor i voditelj jedne od najgledanijih emisija na TV Pink, "Amidži šou", i ovog utorka u dobro poznatom terminu uživo od 23 časa, ugostiće aktuelne ličnosti sa domaće javne scene.\nDarko Lazić je u oktobru prošle godine doživeo tešku saobraćajnu nezgodu, kada su se lekari borili za negov život. Uprkos višestrukim povredama, a zahvaljujući velikim naporima lekara popularni pevač se oporavlja, nakon što je neko vreme proveo je u mladenovaćkoj banji na rehabilitaciji.\nPosle saobraćajne nezgoda koja mu je promenila život, Darko će prvi put pred televizijskim kamerama u emisiji "Amidži šou" govoriti o svemu što mu se dogodilo.\nDa li mu je i koliko saobraćajna nezgoda promenila pogled na život i zbog čega je izabrao konje kao novo prevozno sredstvo, Darko Lazić otkriće upravo ovog utorka u emisiji "Amidži šou".\nSeka Aleksić će premijerno u emisiji "Amidži šou" predstaviti spot za novu pesmu kontroverznog naziva "Zakuni se u ku*vu". Osim o ovom poslovnom projektu, Seka će govoriti o šoku koji je preživela u Nemačkoj, ali i poslednjem susretu sa kraljem narodne muzike Šabanom Šaulićem neposredno pre saobraćajne nesreće u kojoj je izgubio život.\nU susret koncertu u "Štark" areni 8. marta, Radiša Trajković Đani će u emisiji "Amidži šou" pričati o svojim očekivnjima, da li će rasprodati sve ulaznice, ali i ko su mu pravi prijatelji sa estrade. Na ova i još mnoga pitanja, Đani će dati odgovor u ovonedeljnoj emisiji.\nEstardu i celokupnu javnost u regionu potresla je vest o pogibiji jednog od najboljih pevača na ovim prostorima, Šabana Šaulića. Osim što će o njemu govoriti Seka, Đani i Darko, kome je Šaban bio veliki uzor, publika će imati priliku da se podseti poslednjeg gostovanja kralja narodne muzike u emisiji "Amidži šou".\nNe propustite još jedno ekskluzivno izdanje emisije "Amidži šou" u utorak 19. februara uživo od 23 časa samo na TV Pink!


Američka administracija objavljuje smanjenje nuklearnog arsenala\nAdministracija američkog predsjednika Baraka Obame sprema se da danas objavi spektakularno smanjenje nuklearnog arsenala, najavio je portparol Bijele kuće Robert Gibs.\nTim činom SAD žele da daju primjer svijetu, nedjelju dana uoči održavanja međunarodne konferencije o nuklearnom razoružanju u Vašingtonu.\nAmerička administracija je početkom marta navela da će njena nova vojna strategija podrazumijevati spektakularno smanjenje broja komada nuklearnog naoružanja.\nDva dana poslije sutrašnje objave, u četvrtak, 8. aprila, je planirano da Obama i njegov ruski kolega Dmitrij Medvedev u Pragu potpišu novi sporazum o smanjenju strateškog naoružanja, koji bi trebalo da naslijedi dosadašnji START kome je važnost istekla u decembru 2009. godine.\nAmerikanci i Rusi su se dogovorili da svaka zemlja smanji broj nuklearnih bojevih glava na po 1.550.


RRC potpisao distributerski ugovor sa kompanijom Pelco RRC potpisao distributerski ugovor sa kompanijom Pelco – Personal magazin\nRRC potpisao distributerski ugovor sa kompanijom Pelco\nRRC je potpisao distributerski ugovor sa kompanijom Pelco by Schneider Electric i na taj način proširio svoju ponudu sa sistemima za video nadzor. Inače, kompanija Pelco by Schneider Electric ima…\nRRC je potpisao distributerski ugovor sa kompanijom Pelco by Schneider Electric i na taj način proširio svoju ponudu sa sistemima za video nadzor.\nInače, kompanija Pelco by Schneider Electric ima dugu o prestižnu istoriju i tradiciju na polju video nadzora, pri čemu su pozanti po svom kvalitetu, inovativnim proizvodima i uslugama, što je uslovilo da postane najtraženiji dobavljač opreme za video nadzor.\nPelco je osnovan daleke 1957. godine, sa sedištem u Clovisu ( Kalifornija) i od tada , pa sve do danas, prestavlja svetskog lidera u ovom segmentu.\nOd 2007. Pelco postaje deo Schneider Electric grupacije, unutar koje posluje i danas. Inače zapošljava preko 2200 ljudi, a svoje proizvode plasira preko distributrsko – partnerske mreže u više od 130 zemalja širom sveta.\nPelco by Schneider Electric je svetski lider u projektovanju, razvoju i proizvodnji video sigurnosnih sistema, uključujući IP rešenja fiksnih, dome, kao i tzv. „integrated positioning camera“ sistema, zatim „next-generation video management and software-only „ rešenja, video matrix rešenja, „ full HD display“ rešenja , itd.\nUskoro će biti organizovani work-shopovi, koje će RRC , u saradnji sa nadležnim ljudima iz Pelcoa organizovati za sve zainteresovane partnere.\nRRC potpisao distributerski ugovor sa kompanijom Pelco was last modified: March 31st, 2014 by Redakcija\nPelcoPelco by Schneider ElectricRRC\nCloudera i Intel menjanju način na koji preduzeća koriste veliku količinu podataka\nNovi Epson štampač za sublimaciju boja na tekstil


Sektor uređuje Fakultet za Menadžment MSP\nTelefon 1: 011 / 3392 - 456\nFax: 011 / 3392 - 468\nFakultet za menadžment malih i srednjih preduzeća je jedan od prvih privatnih Fakulteta, koji se snažno pozicionirao na obrazovnom tržištu Srbije i to u domenu:\nFormalnog obrazovanja, kroz organizaciju akademskih studija na sva tri nivoa fakultetskog školovanja: osnovne, diplomske-master i doktorske studije u oblasti menadžmenta i biznisa.\nNeformalnog obrazovanja, kroz organizaciju kurseva, seminara i treninga za obuku, prekvalifikaciju i funkcionalno osposobljavanje zaposlenih i nezaposlenih lica. Sadržaj kurseva, seminara i treninga utvrđuje se zajedno sa korisnicima naših usluga.\nOkvirne oblasti su:\nMenadžment finansija i računovodstvo\nVirtuelno preduzeće - primena programskog pokreta za podršku poslovnom odlučivanju.\nFunkcionalnog rešavanja konkretnih zadataka po zahtevu privrede, društvenih institucija i drugih subjekata. To se pre svega odnosi na: - Izradu i realizaciju naučno-istraživačkih i razvojnih projekata,\nIzradu biznis planova, investicionih projekata i studija izvodljivosti,\nIzradu programa restruktuiranja preduzeća\nIzradu softverskih paketa\nProcenu vrednosti kapitala i izrade programa privatizacije, i druge slične zadatke.\nU realizaciju ovih zadataka uključuju se profesori fakulteta, koji imaju velika teorijska i praktična znanja, kao i brojni stručnjaci koji su saradnici našeg Instituta za strateški razvoj, preduzetništvo i poslovne finansije.


Poziv za školu novinarstva "Preglasaj!" - Impuls\nObjavljeno: Ponedjeljak, 14 Maj 2018 19:55\nUdruženje za alternativnu muzičku produkciju i izdavaštvo BUM i portal "Impus" poziva studente/ice novinarstva, društvenih nauka i sve zainteresovane mlade do 25 godina iz Bosne i Hercegovine da se prijave na školu novinarstva "Preglasaj!". Škola novinarsta održava se uz podršku "ActionSee" mreže i biće organizovana u Banjaluci u periodu od 8. do 10. juna.\nPredavanja škole su:\n"Osnove istraživačkog i analitičkog novinarstva" i "Politički izvori i izbori" profesora Dinka Gruhonjića.\n"Mojo, nova forma novinarskog izvještavanja" i "Vidljivost sadržaja u realnom vremenu" Feđe Kulenovića.\nKolumnista Dragan Bursać o izazovima, početcima i nastanku teksta "Kolumna kao stav".


U svetlu aktuelne situacije izazvane pandemijom virusa Kovid-19, UniCredit Banka Srbija je donela odluku da u svoje ime i u ime svojih klijenata i zaposlenih donira 30.000 evra, u dinarskoj protivvrednost, Republičkom fondu za zdravstveno osiguranje, iz sredstava koja su tradicionalno namenjena pripremi prazničnih poklona i proslava.\nOva donacija će omogućiti RFZO da nabavi opremu i materijal neophodne za lečenje pacijenata obolelih od virusa Kovid-19.\nTim povodom, predsednica Izvršnog odbora UniCredit Banke Feza Tan je izjavila:\nOve godine naši prioriteti su se promenili. Pored toga što smo brinuli o našim zaposlenima i činili sve da pomognemo klijentima da uspešno prevaziđu sve izazove pred koje nas je stavila ova godina, važno nam je bilo da damo svoj doprinos u borbi protiv pandemije. Zbog toga smo doneli odluku da umesto tradicionanog načina na koji se zahvaljujemo svima na kraju svake poslovne godine, ovog decembra, sva sredstva namenjena za poklone i proslave, preusmerimo na one kojima je pomoć u ovom trenutku neophodna. Time želimo da pošaljemo simboličnu poruku da zajedničkim zalaganjem i solidarnošću u borbi za isti cilj, možemo da napravimo razliku i uradimo pravu stvar.\ncsr/donacija/unicredit banka srbija\nKompanija BE-terna donirala sredstva SOS Dečijem selu u Kraljevu #jednakesansezasvudecu\nPrva kompanija koja se odriče NOVOGODIŠNJE PROSLAVE: Zaposleni su tako odlučili...


Crnogorski derbi: Šest policajaca povređeno, navijači s razbijenim glavama (foto, video) - Sputnjik Srbija\n10:28 06 Avgust 2020\nCrnogorski derbi: Šest policajaca povređeno, navijači s razbijenim glavama (foto, video)\n07:55 04.04.2019 (osveženo 09:16 04.04.2019) Preuzmite kraći link\nŠest policajaca i nekoliko navijača Budućnosti povređeni su u sukobu nakon fudbalske utakmice između Sutjeske i Budućnosti u Nikšiću.\nCrnogorska policija saopštila je kasno sinoć da je povređeno šest policajaca nakon što su ih napali navijači FK Budućnosti.\nPrethodno je saopšteno da je nakon derbija Sutjeske i Budućnosti, koji se odigrao na stadionu kraj Bistrice u Nikšiću, došlo do napada na policijske službenike koji su obezbeđivali utakmicu i da su povređena četiri policajca.\nIz policije je u međuvremenu saopšteno da su se dva policajca naknadno javila da su zadobila povrede.\nU policijskim saopštenjima nema informacije o povređenim navijačima, ali je na fejsbuk stranici „Varvari Podgorica“ saopšteno da je „mnogo navijača FK Budućnosti povređeno“, te da su samo preskočili ogradu kako bi se pozdravili sa svojim igračima.\n„Povređeno je mnogo navijača od kojih su medicinsku pomoć zatražili samo oni u krajnjoj nuždi, oni najteže povređeni, zbog pretnji profesionalaca u uniformama da ’će nas u tamnicu sve poslati‘“, navodi se na fejsbuk stranici „varvara“.\nMediji prenose da je na jednoj od objavljenih slika dugogodišnji vođa navijača Budućnosti Aleksandar Čaka Ivanovića, kome je u sukobu sa policijom razbijena glava.\nPolicija je ranije saopštila da je deo „varvara“, organizovane grupe pristalica Budućnosti, posle završetka utakmice preskočio ogradu i ušao na atletsku stazu na obodu terena, gde su prvo napali radnike obezbeđenja, a potom i policajce.\nNakon što su prilikom napada povređena tri policijska službenika, policija je upotrebila ručni sprej i službenu palicu kako bi sprečila huligane da dođu do pristalica suprotne ekipe.\nOsim toga, huligani su prilikom izlaska sa stadiona gađali kamenicama policijske službenike, kada je još jedan policajac zadobio povredu u predelu glave, saopštila je policija.\nincidenti, Crna Gora, derbi, region\n06/08 10:27 Amerika i Rusija postigle napredak u pregovorima o kontroli naoružanja


U okviru projekta „Čuvaj sebe, misli na druge“- na pešačkom prelazu | RTK\nU okviru projekta „Čuvaj sebe, misli na druge“- na pešačkom prelazu\nNaizgled, čini se da nam je sve jasno kada govorimo o prostoru na kolovozu koji je obeležen jednakim rebrastim trakama, tačnije nazvanim „pešački prelaz“.\nIpak, kada se nađemo u određenim situacijama, shvatimo da mnogo toga zapravo i ne znamo. Polazimo od definicije – pešački prelaz je prostor na kolovozu koji je namenjen za kretanje pešaka, odnosno prelazak pešaka preko kolovoza.\nI pešaci i vozači moraju znati, a onda i poštovati pravila koja podrazumeva pešački prelaz. U cilju veće bezbednosti, međusobno uvažavanje je pre svega neophodno, istakao je govoreći o ovoj temi licencirani predavač, ispitivač i instruktor vožnje, Vladimir Čelić.\nPrethodno : U Rasinskom okrugu pet novozaraženih, jedna osoba iz Kruševca i četiri iz Trstenika\nSledeće : Prestižna nagrada učenicima Osnovne škole „Dobrica Ćosić“ iz Velike Drenove


Govor predsednika Republike Kosovo na Samitu u Berlinu u vezi sa pomirenjem i regionalnom saradnjom - Novosti i Događanja - Predsednica Republike Kosovo - DR VJOSA OSMANI - SADRIU\nGovor predsednika Republike Kosovo na Samitu u Berlinu u vezi sa pomirenjem i regionalnom saradnjom\nNa samom početku moram istaći, da i nasuprot činjenici da je prošlo 20 godina od završetka ratova na Zapadnom Balkanu, potpuno međuetničko i međudržavno pomirenje i dalje je izgleda daleko, nezavisno od načinjenog napretka.\nIsta situacija se odražava i kada je u pitanju regionalna saradnja, nezavisno od mnogobrojnih inicijativa koje su do sada preduzimane, obuhvatajući i Berlinski proces. Proces integracija u EU je takoreći u potpunosti blokiran.\nEvropska perspektiva Kosova ostaje samo dobra fraza za uši i koja nastavlja da se ponavlja, ali ništa više od toga.\nDanašnja realnost na Zapadnom Balkanu nije nimalo u skladu sa našim očekivanjima, a možda ni sa očekivanjima EU.\nNasuprot činjenici da je proglašenje nezavisnosti Kosova 2008. godine stavilo tačku na proces raspada bivše Jugoslavije, mir u našem regionu je i dalje krhak.\nTrenutna nestabilnost u odnosima Kosova sa susednim državama u regionu, kao prvo je rezultat nepriznavanja i neprijateljskog ponašanja Srbije i drugo nepriznavanja nezavisnosti od strane Bosne i Hercegovine\nSrbija konstantno nastavlja da ugrožava i da minira državnu suverenost Kosova.\nZa čuđenje je kako neprijateljsko i antievropsko ponašanje nije omelo Srbiju na putu prema učlanjenju u EU.\nNepriznavanje nezavisnosti Kosova od strane Srbije izaziva velike probleme na evroatlantskom putu Kosova.\nOva situacija je omogućila da pet država članica EU ne priznaju Kosovo još uvek.\nKao posledica, legalno i praktično, Kosovu je onemogućeno da napravi konkretne korake radi učlanjenja u EU i NATO.\nKao zaključak, odnosi Kosova sa Srbijom su konstantno zategnuti, postoje mnogobrojne barijere u slobodi kretanja za građane i robu.\nDijalog je započet 2011. godine, nasuprot opipljivih rezultata, sada ga je blokirala Srbija, koja je uslovila njegov nastavak ukidanjem takse.\nUslovljavanje dijaloga nije smelo da se dogodi ni pod kojom okolnošću, jer dijalog ne može usloviti ni jedna strana.\nTo je bilo rukovodeće načelo predviđeno na samom početku ovog procesa.\nS druge strane, manje više zbog negativnog uticaja Srbije, odnosi Kosova sa Bosnom i Hercegovinom su na najnižem mogućem nivou.\nNe postoji slobodno kretanje za građane dve zemlje, i shodno tome ni za robu.\nIma jedna veoma paradoksalna situacija, EU je ukinula vize građanima Bosne i Hercegovine, a ova poslednja i dalje na snazi drži vizni režim za Kosovare.\nLako se može dogoditi da EU ukine vize građanima Kosova, a da Bosna i Hercegovina nastavi i dalje sa istim.\nNasuprot ovoj napetoj realnosti, sigurno da je bilo napretka u odnosima sa drugim susednim državama u regionu.\nU prvom redu, veoma je bitno što su Kosovo i Crna Gora uspeli da ratifikuju međudržavni sporazum o obeležavanju granične linije/ demarkaciji.\nOvo pitanje je bilo ključno za uspostavljanje dobrih recipročnih odnosa.\nŠta više, za Kosovo je demarkacija sa Crnom Gorom bila poslednji kriterijum za liberalizaciju viza od strane EU.\nMeđutim, na našu nesreću, današnja relanost dokazuje da je to bio samo obmanjivo obećanje.\nKosovo nepravedno ostaje najizolovanija zemlja u Evropi.\nEvropska komisija je preporučila liberalizaciju viza u maju 2016. godine.\nJa ne shvatam zašto su građani Kosova, koji su najviše proevropski narodi u regionu, diskriminisani na ovaj način.\nSeverna Makedonija je takođe susedna država sa kojom imamo neometanu saradnju, protok ljudi i robe.\nNemamo nijedno otvoreno pitanje i pozdravili smo Prespanski sporazum i podržavamo učlanjenje u NATO i EU.\nA odnos Kosova sa Albanijom je shvatljiv sam po sebi.\nMi smo braća i ko dve nezavisne države želimo da se ujedinimo pod zajedničkim okriljem EU i NATO-a.\nSlovenija i Hrvatska su države prijatelji Kosova u našem regionu.\nBilateralni odnosi i privredna saradnja su na veoma zadovoljavajućem nivou.\nMi samo tražimo da se ove dve države zalažu i da više podrže Kosovo i druge zemlje regiona, kako bi se ubrzala realizacija naših težnji za učlanjenjem u EU i NATO.\nU ovakvoj situaciji naših međususedskih odnosa, mnoge dobre inicijative koje su proizišle iz Berlinskog procesa ostale su neostvarene.\n- Napredak prema osnivanju regionalne ekonomske zone, slobodne trgovine, povezanosti, a iznad svega pomirenja, ostaje nemoguće ili samo minimalno, dok Srbija i Bosna i Hercegovina ne priznaju nezavisnost Kosova.\n- Sve dok se tako nešto ne dogodi, uticaj trećih strana u našem regionu, odnosno uticaj Rusije i Kine, biće konstantan.\nOva loša situacija u našem regioni ne može se prevazići samo apstraktnim izjavama i obećanjima.\nPotrebne su hrabre odluke država u regionu, koje se neće doneti dok ne bude bilo hrabrih i strateških odluka EU i država koje su njene članice.\nNemačka i Francuska imaju mogućnost da preduzmu lideršip za ove hrabre odluke, a da li će tako nešto uraditi ili ne, ostaje na njihovoj volji.


Kancelarija za KiM: Ispisan grafit UČK u Pasjanu\nNa putokazu koji vodi ka srpskom selu Pasjane danas je ispisan grafit UČК, saopšteno je iz Kancelarije za Kosovo i Metohiju.\nGrafit OVK na putokazu za Pasjane (Foto Kancelarija za Kim)\n"Do nove provokacije i pretnje srpskom narodu na Кosovu i Metohiji dolazi u istom danu kada Aljbin Кurti odbija poziv Кvinte i EU da omogući održavanje referenduma u pokrajini", navodi se u saopštenju dostavljenom medijima.\nDodaje se kako je izvesno "da svaki potez Кurtija koji je usmeren ka Srbima na prostoru Кosova ima dalekosežne posledice i predstavlja očiglednu bezbednosnu pretnju i destabilizaciju prilika na terenu".\n"U tom smislu i današnji grafit terotističke UČК kod najvećeg srpskog sela u Кosovskom Pomoravlju ne može se posmatrati kao izolovan incident, već kao nova pretnja srpskom narodu kome se svakodnevno na Кosovu i Metohiji gaze osnovna ljudska prava i koji je izložen kontinuiranom uznemiravanju i šikaniranju od strane institucija u Prištini", stoji se u saopštenju.\nU Kancelariji za KiM zaključuju "da postoji promil dobre volje za građenje mirnog suživota i stabilnosti na Kosovu od strane tamošnjih vlasti, ovakvi i slični incidenti bi bili adekvatno sankcionisani, a da se neodgovornim ponašanjem albanskih političara oni dodatno postiču".


Baza znanja -> Upravljanje učinkom\nFormular za procenu učinka sa individualnim razvojnim planom\nOvaj formular će vam pomoći da integrišete Okvir kompetencija sa „klasičnim“ sistemom upravljanja učinkom.\nPrimer Behaviorally anchored rating scale (BARS) skale\nOvde možete pogledati primer Behaviorally anchored rating scale (BARS) skale za vrednovanje (procenu) bihevioralnih kompetencija.\nFormular za upravljanje učinkom\nPreuzmite jedan od mnoštva Formulara za upravljanje učinkom zaposlenih. Iskoristite ovaj alat kako biste unapredili učinak i lični razvoj pojedinaca u Vašoj organizaciji.\nFeedback intervju - Godišnji razgovor za procenu radnog učinka\nDa li znate koji su ciljevi godišnjih razgovora i kako se oni mogu ostvariti? Naučite na koji način da najefikasnije pristupite pripremi godišnjih sastanaka i kako da usmerite njihov tok ka ostvarenju definisanih poslovnih rezultata.\nTipične greške u proceni radnog učinka\nProcena učinka predstavlja težak zadatak koji mora biti precizno sproveden od strane procenjivača. Pogledate koji su najčešći tipovi grešaka koji se dešavaju prilikom procene radnog učinka i kako možete blagovremeno da utičete na njih kako biste izbegli probleme u kasnijim fazama upravljanja učinkom.\nSistem upravljanja učinkom - Radna procedura\nPomoću ovog alata savladajte KPI-eve i SMART ciljeve za uspostavljanje sistema upravljanja učinkom. Naučite i kako da definišete odgovornosti svih zaposlenih u procesu upravljanja učinkom, kako biste postigli njegovu maksimalnu efikasnost.\nPrezentacija- Upravljanje radnim učinkom na competency based principu\nU prezentaciji je dat kratak onovni pregled- kroki Kompetencija kao jedne od najvažnijih oblasti kako u razvoju tako i u upravljanju ljudskim resursima. Kompetencije postaju sve značajnije u stručnoj javnosti, na globalnom nivou, u proteklih petnaestak godina, sa trendom rasta pristupu koji možemo da označimo kao Competency based HR.\nNjihov značaj je ogroman jer one predstavljaju jezik učinka i integrišući element za organizacije. One su vidljive (opservabilne), uvek se demonstriraju (izvode i primenjuju na radnom mestu) adekvatnim radnim ponašanjem i stavovima, znanjem i veštinama.\nNaučite da kreirate Okvire kompetencija kao poslovne standarde, primenjujete ih i tako napravite razliku između kompetentnih i onih koji to tek treba da postanu.\nVisok nivo prihvatanja ovog koncepta u poslovnoj zajednici posledica je prihvatanja značaja koje stavovi zaposlenih (kreiraju ponašanje na radnom mestu) i primarne karakteristike osobe (oličeni u motivima, osobinama ličnosti, slike o sebi ili svojoj socijalnoj ulozi pa tek onda u znanjima i veštinama) imaju za kompetentnost zaposlenih i ljudi, u opštem smislu.\nAlat za razvoj sistema upravljanja učinkom\nUpravljanje učinkom je jedan od osnovnih organizacionih podsistema. Postavlja se pitanje, kakvo rukovođenje i liderstvo može da postoji u organizaciji ukoliko ne postoji praćenje učinka pojedinaca, timova i cele organizacije.\nOvaj koristan alat Vam može pomoći da razumete faze i korake u razvoju sistema za upravljanje učinkom. Postavite nam pitanja i zakažite uvodne besplatne konsultacije ukoliko imate nameru da radite na organizacionom razvoju.\nAnaliza potreba za obukom i učinak\nDa li znate kako da utvrdite potrebu za obučavanjem Vaših zaposlenih? Naučite kako da postavite standarde učinka i kako da omogućite zaposlenima da ove standarde dostignu u skladu sa radnim zadacima za čija su izvršenja odgovorni.\nUpravljanje učinkom i procena učinka\nIspunite sve preduslove neophodne za efikasnu procenu učinka! Naučite kako da upravljate učinkom u svim fazama procesa kako biste ispunili zadate ciljeve i doprineli ostvarenju poslovnih rezultata čitave organizacije. Ukoliko imate dileme ili želite da postavite neka dodatna pitanja vezana za oblast upravljanja učinkom možete nas kontaktirati i rado ćemo Vam izaći u susret.\nRadni ciljevi kao deo postupka ocenjivanja zaposlenih\nPostoji 6 pravila za postavljanje radnih ciljeva koja ćemo detaljnije objasniti ovim dokumentom. Takođe, dostavljamo Vam da pogledate primer obrasca za ugovaranje radnih ciljeva kako biste ga modifikovali i prilagodili Vašim radnim zadacima i ciljevima.


Ovo je pet neverovatnih stvari koje vaš mozak radi dok spavate! – Nadlanu.com\nOvo je pet neverovatnih stvari koje vaš mozak radi dok spavate!\nObjavljeno 30. sep 2014. / 11:41:05\nTokom spavanja, neuroni u mozgu rade skoro isto kao i kad smo budni, zato ne treba da vas iznenađuje što su sati koje provodimo u spavanju veoma važni za moždane i kognitivne funkcije…\n1) DONOŠENJE ODLUKA\nMozak tokom spavanja može da obradi informacije i pripremi vas za akcije i efektivno donošenje odluka, tvrdi novo istraživanje. Procesi koji se dešavaju u mozgu tokom spavanja koriste dostupne informacije koje nam olakšavaju donošenje odluka kad smo budni. Kada usnite, vaš mozak dalje nastavlja da traži rešenja za neki problem, pa se nakon buđenja osećate spremnijim da ga rešite.\n2) STVARANJE I UTVRĐIVANJE SEĆANJA\nDok spavate, mozak je zauzet formiranjen novih sećanja, utvrđivanjem starih i povezivanjem skorašnjih i davnašnjih sećanja. Ako se ne naspavate dovoljno, to će uticati na hipokampus, oblast mozga koja je odgovorna za stvaranje sećanja i njihovo utvrđivanje. Zato san igra veoma važnu ulogu u procesu učenja – pomaže nam da zapamtimo nove informacije i bolje ih upotrebimo kasnije, kad nam zatrebaju.\nSpavanje pre učenja priprema mozak za inicijalno skladištenje sećanja, a spavanje posle učenja važno je jer pomaže u pamćenju i čuvanju novih informacija, što znači da ćete ih teže zaboraviti. Zato obavezno odspavajte pred važan ispit, umesto da celu noć provedete učeći.\n3) STVARA KREATIVNE KONEKCIJE\nSan ume da podstakne kreativnost, jer se tokom sna stvaraju iznenađujuće nove konekcije koje ne biste imali dok ste budni. Jedna američka studija iz 2007. otkrila je da san može da stvori neobične konekcije u mozgu i da izazove reakciju „prosvetljenja“, tj. nove ideje, kad se probudite.\n4) IZBACUJE TOKSINE\nSerija studija iz 2013, otkrila je da je samopročišćavanje jedna od bitnih funkcija mozga tokom sna. Istraživači sa Univerziteta u Ročesteru otkrili su da se tokom spavanja mozak miševa čisti od štetnih molekula povezanih sa neurodegeneracijom. Prostor između moždanih ćelija zapravo se povećao tokom sna miša i dozvolio mozgu da izbaci toksične molekule koji su se nataložili tokom dana. Dakle, ako ne spavamo dovoljno dugo da se mozak pročisti od toksina, može doći do neurodegenerativnih bolesti kao što su Parkinsonova ili Alchajmerova bolest.\n5) UČI I PAMTI KAKO DA IZVEDE FIZIČKE ZADATKE\nMozak skladišti informacije u dugoročnu memoriju preko kratkih moždanih talasa jake frekvecije tokom REM faze sna. Ovi procesi mogu biti od pomoći za čuvanje informacija koje su u vezi sa motoričkim sposobnostima kao što su vožnja, vežbanje novog plesnog pokreta i slično, pa ove veštine brže postaju automatske. Mozak tokom REM faze transformiše kratkoročne memorije u dugoročne memorije. Vežbanje tokom spavanja je ključno za brzo savladavanje novih stvari.\nmozakrem faza snaspavanje\nKragujevac: Kamion udario u školski autobus, povređeno troje dece!\nLJUBAV LEČI: Spavanje u zagrljaju voljene osobe pozitivno utiče na vaše zdravlje


Apel građanima da ne kupuju i ne upotrebljavaju pirotehnička sredstva – TVSA.BA\nSrijeda, 19 Januara, 2022 2:53\nNaslovna/Vijesti/Sarajevo/Apel građanima da ne kupuju i ne upotrebljavaju pirotehnička sredstva\nMinistarstvo unutrašnjih poslova Kantona Sarajevo podsjeća pred nastupajuće praznike na rizike i opasnosti nabavke, prodaje i upotrebe petardi i drugih pirotehničkih sredstava.\nIz tog ministarstva, istovremeno, napominju da se takvim radnjama narušava javni red i mir, uznemiravaju građani, te da nisu isključena ni povređivanja, naročito osoba mlađe životne dobi.\n– Onaj ko na javnom mjestu posjeduje, pali, ustupa, prodaje, kupuje ili nudi petarde i druga pirotehnička sredstva, bez odobrenja nadležnog organa, čini prekršaj propisan Zakonom o prekršajima protiv javnog reda i mira Kantona Sarajevo – upozoravaju iz MUP-a KS.\nNapominju, također, da se u slučaju činjenja spomenutih prekršaja mogu izreći novčane kazne za počinioce u iznosu od 300 do 900 KM, a za roditelje, odnosno, usvojitelje ili staratelje maloljetnih prekršilaca od 400 do 1.200 KM.\nDa bi se ova štetna pojava preduprijedila i izbjegle neželjene posljedice, Uprava policije MUP-a KS je u vezi s tim, a putem nadležnih organizacionih jedinica poduzela planske aktivnosti preventivnog i represivnog karaktera, objavljeno je na službenoj stranici MUP-a KS.\nS tim u vezi, iz MUP-a KS apeluju na građane da izbjegavaju kupovinu i korištenje petardi i pirotehničkih sredstava, kako ne bi time činili prekršaje.\nPrijem na obuku 78 kadeta Policijske akademije u čin policajac


Kulagin ne igra, Teo rovit - Sportske.net\nKulagin ne igra, Teo rovit\nPredsednik aktuelnog šampiona Evrope govorio o kadrovskim problemima u timu pred početak fajnal-fora u Istanbulu.\nNastup kapitena košarkaške reprezentacije Srbije na fajnal-foru Evrolige u Istanbulu doveden je pod znak pitanja pošto je javnosti predočeno da ima problema sa povredom.\nMiloš Teodosić je prethodnih nedelja radio na rehabilitaciji i došao u poziciju da može da izađe na teren, ali se na osnovu izjave predsednika CSKA Andreja Vatutina može zaključiti da se od Tea ne očekuje mnogo.\n"Već sada znamo da Dmitri Kulagin neće igrati u polufinalu. Zabrinut sam jer se Miloš Teodosić nije oporavio do kraja. Teško je očekivati nešto veliko od njega kada se zna da nekoliko nedelja nije trenirao" kazao je Vatutin.\nDmitri Kulagin je povredio skočni zglob u prvom meču četvrtfinalne serije plej-ofa VTB lige sa Astanom, dok Miloš Teodosić nije nastupao od početka eliminacione faze regionalnog takmičenja.\nUprkos tome što Miloš Teodosić nije sto posto spreman za iskušenja koja slede, predsednik CSKA smatra da njegov tim ima šanse u meču sa Olimpijakosom.\n"Ne igra Teodosić protiv Olimpijakosa nego CSKA" zaključio je Vatutin.\nFajnal-for u Istanbulu na programu je tokom predstojećeg vikenda, a aktuelni šampion Evrope u polufinalu igra protiv Olimpijakosa.


Međunarodna komisija: Bošnjačka država RBiH izvršila agresiju na SFRJ i činila zločine nad Srbima | Borba Info\nHome/Fakti/Međunarodna komisija: Bošnjačka država RBiH izvršila agresiju na SFRJ i činila zločine nad Srbima\nMeđunarodna komisija: Bošnjačka država RBiH izvršila agresiju na SFRJ i činila zločine nad Srbima\n“Gotovo svu humanitarnu pomoć koja je stizala kroz aerodrom, tunel i konvoje na putevima kontrolisala je bošnjačka vlada i vladajuća stranka SDA. Problem nije bio toliko u količini humanitarne pomoći koliko u diskriminaciji prilikom raspodele ove pomoći, koja je bila na štetu srpskog stanovništva Sarajeva.\nUNHCR je odgovornost „upravljanja“ humanitarnom pomoći prebacio na bošnjačke ministre. UNHCR je, „de fakto“, bio dobavljač za muslimanski deo Sarajeva, tačnije za bošnjačku vojsku u njenim ratnim naporima. Iz ovih razloga čini se neprimerenim nazivati Sarajevo „opkoljenim“ gradom”, piše u izveštaju na 1.250 strana.\n“SDA je regrutovala i naoružala ključne aktere ove kampanje terora krajem 1991. godine. Bile su to poznate ličnosti iz sveta sarajevskog organizovanog kriminala, kao i osuđenici, silovatelji i narkomani, koji su često puštani iz zatvora zahvaljujući amnestiji koju je dodelio Alija Izetbegović. Oni su izgradili grupe koje su brojale hiljade kriminalaca u Sarajevu. Između 1992. i 1995. godine na hiljade Srba zatvoreno je bez jasnog povoda, a zatvorenici su pretrpeli najteže nasilje u zatvoru, isključivo zbog svoje nacionalnosti.\nJedan od specifičnih aspekata ove kampanje terora bilo je stvaranje ogromne mreže privatnih zatvora u kojima su počinjena najgora zlodela (mučenja i grupna silovanja). Uspostavljen je spisak od 211 logora i mesta zatočenja za Srbe.\nU Sarajevu je ubijeno skoro 3.000 srpskih civila, a gotovo 1.700 je teško ranjeno. Većina (dve trećine) mrtvih i ranjenih nije bila u vezi s ratnim dejstvima, već sa zločinačkim delima”, utvrdila je komisija koju je formirala Vlada Republike Srpske.\n“Glavni dokaz za ovu agresiju je „Direktiva za zaštitu suvereniteta i nezavisnosti Republike Bosne i Hercegovine, strogo poverljiva №02/2-1” od 12. aprila 1992. godine. Direktiva je SDS, legitimnu političku stranku srpskog naroda sa 72 mesta u parlamentu RBiH, označila kao „neprijatelja” i usmerila trupe ARBiH na teren da napadnu JNA i srpske autonomne regione sa srpskim stanovništvom.\nVojno i politički, „Direktiva” nije bila ništa drugo do objava rata SFRJ i njenoj saveznoj instituciji JNA, kao i srpskom narodu Bosne i Hercegovine. Sarajevo je bilo glavno geografsko i operativno područje borbenih operacija i ARBiH i VRS. VRS nije imala nameru zauzeti i okupirati čitav glavni grad Sarajevo, budući da se to nije slagalo sa strategijom RS o teritorijalnom i ustavnom uređenju BiH na osnovu popisa stanovništva 1991. godine”, navodi se u izveštaju.\nPrevious 40.000 NATO vojnika na ruskoj granici\nNext Da li duboka država očajnički želi da nadoknadi četiri godine bez ratovanja


Pojavili se misteriozni simboli – Vanzemaljci posjetili njemačkog fudbalera!? (VIDEO) – Haber.ba\nPojavili se misteriozni simboli – Vanzemaljci posjetili njemačkog fudbalera!? (VIDEO)\nBivši njemački fudbaler uputio je apel u kome se kaže da samo fudbal može da spasi planetu Zemlju.\nVanzemaljci (Foto: Ilustracija)\nLegendarni njemački fudbaler Franc Bekenbauer kaže da je imao bliski susret s vanzemaljcima i istakao da će se uskoro rješavati sudbina planete.\n“Da vas pitam nešto. Da li mislite da vanzemaljci postoje? Da li mislite da li oni igraju fudbal? Prijatelji, imam šokantne vijesti. Sinoć su me posjetili vanzemaljci i rekli da žele da igraju fudbal protiv nas. Problem je što će, ukoliko izgubimo, uništiti planetu”, rekao je Bekenbauer i dodao:\n“Na nama je da sastavimo tim koji će pobediti. Samo fudbal može da spasi planetu!”.\nUtakmica bi prema Bekenbaueru trebalo da bude odigrana 1. novembra.\nProtekle nedjelje u Londonu, Njujorku i Rio de Žaneiru pojavili su se misteriozni simboli na kojima piše: “Pobjednik dobija Zemlju”. Neki govore da je to marketinška kampanja kompanije “Adidas”, dok drugi tvrde da je za misteriozne poruke odgovoran “Samsung”.\nIstovremeno tokom vikenda misteriozne osobe u kapuljačama i odorama sa istim znakom pojavile su se na tri utakmicama Bajerna, Čelsija i Juventusa.\nTeme:njemački fudbaler, posjetiti, vanzemaljci\nBernie Sanders otvoreno: Ako kao predsjednik saznam nešto o vanzemaljcima, sve ću otkriti


DPK kritikuje stavove Kurtija na Konferenciji o bezbednosti u Minhenu - Vijesti.me\n"DRASTIČNA I NERAZUMNA PROMJENA STAVOVA"\nDPK u saopštenju navodi da je Kurti u Minhen došao s "novim idejama" i reagovao "negirajući procese i zbunjen pred istorijskim događajima", kao što je to učinio u Konferenciji u Rambujeu i u vreme proglašavanja nezavisnosti. Edit\n2311 pregleda 0 komentar(a)\nAljbin Kurti (Foto: Facebook/screenshot)\nAgencija BETA 16. februar 2020, 15:54\nDemokratska partija Kosova (DPK) je saopštila da "s velikom zabrinutošću prati drastične i nerazumne promjene stavova Albina Kurtija" koje je u petak izneo na Konferenciji o bezbednosti u Minhenu.\nDPK u saopštenju navodi da je Kurti u Minhen došao s "novim idejama" i reagovao "negirajući procese i zbunjen pred istorijskim događajima", kao što je to učinio u Konferenciji u Rambujeu i u vreme proglašavanja nezavisnosti.\n"Kurtijevo novo političko pozicioniranje na Minhenskoj konferenciji, u ime države Kosovo, za 'Maršalov plan' za zemlje Zapadnog Balkana je najopasniji pokušaj kamufliranja kompromisa sa Srbijom, koji on može da postigne kao premijer", kaže se u saopštenju.\nKurti je kritikovan da njegovi stavovi vode tome da "prihvati da se agresor Srbij izjednači sa žrtvom Kosovom".\n"Kurti takođe čini veliku grešku kada misli da oduži dijalog Kosovo-Srbija počinjući ga od početka, kako je predložio Španac (Žozep) Borel (šef diplomatije EU), a ne da se dijalog okonča što pre, kako to traže SAD", kaže se u saopštenju.\nKosovo nema potrebe za eksperimentima i drugim idejama, već za sporazumima koji štite suverenitet Kosova i omogućavaju prijem u OUN, konstatuje DPK koja navodi da su "SAD bile i sada jesu na strani Kosova".


Đurić: Hoti obmanjuje javnost - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Đurić: Hoti obmanjuje javnost\n"Hoti laže narod šta će biti na agendi, a uveriće se kakav će biti odgovor Srbije ako bude pokušao da na agendu stavi priču o priznanju", rekao je Đurić za RTS.\nOn je naveo da je razgovarao sa saradnicima zvaničnika Bele kuće sa kojima će se voditi razgovor i da su na agendi ekonomske teme.\n"Kao što je predsednik Aleksandar Vučić već rekao, ne možemo isključiti to da bude određenih iznenađenja i tema koje nisu bile na agendi", rekao je Đurić za RTS.\nOn kaže da albanska javnost nastupa jedinstveno i da namerno obmanjuju javnost kako bi "potkopali" poziciju Srbije pred razgovore, dok, s druge strane, srpska javnost ne nastupa jedinstveno.\n"Umesto da i mi u političkom smislu, bez ozbira na stranke, nastupimo jedinstveno i podržimo državnu delegaciju, ako treba da se odbiju neka nametanja i teme, ovde u Srbiji pojedini unapred krive državnu delegaciju iz svoje političke koristi", kaže Đurić.\nUpitan koliki je manevarski prostor Beograda uoči sastanaka u Vašingtonu i Briselu, Đurić kaže da ne treba imati iluzije da je situacija u vezi sa KiM veoma teška već generacijama i da nas ne čeka laka bitka.\n"Državna delegacija na čelu sa Vučićem ima jasnu platformu za očuvanje državnih i nacionalnih interesa na osnovu Ustava, da se uspsotavi ekonomska saradnja i proširi, da mladi ljudi dobijaju posao, da izgradimo infrastrukturu", rekao je Đurić.\n"Mi insistiramo da se reši pitanje nestalih svih nacionalnosti, spremni smo da otvorimo naše arhive, da dođu istražitelji i ovde i tamo i da to pitanje rešimo", rekao je Đurić.


Dok lađa ne udari u dno - Dnevni list Danas\nPočetna » Dijalog » Lični stavovi » Dok lađa ne udari u dno\nGLOSA Otpuštanja i smanjenje plata, kao primarni mehanizam uštede, u situaciji kada su one moguće i na druge načine politički je neodgovorno\nDok lađa ne udari u dno\n„Juče je ministar ekonomije Mlađan Dinkić izjavio da Srbija ima skupu administraciju i da usvajanjem zakona o određivanju maksimalnog broja zaposlenih u administraciji prvi put uvodimo kontrolu zaposlenih u državnoj upravi, a što je najvažnije, ukinućemo nepotrebna i izmišljena radna mesta.“(Danas, oktobar 2009)\n0Piše: Veran Stančetić 22. jula 2015. 21.28\n„Ministarka Udovički najavila je juče da će prva otpuštanja u javnom sektoru početi već od septembra. U prvoj fazi, radi konsolidacije finansija, neophodno je da se državna uprava smanji za 9.000 zaposlenih, a da bi do kraja godine u javnom sektoru trebalo da bude 20.000 ljudi manje.“ (jun 2015, takođe list Danas)\nSvakom ko izučava javnu i državnu upravu ili je radio u istoj, slične priče o viškovima zaposlenih i racionalizaciji izazivaju letargičan osmeh. Javna uprava kod nas jeste predimenzionirana i skupa i među brojnim reformskim procesima koji treba da vode racionalizaciji sistema stoji i otpuštanje viška zaposlenih. U Srbiji je zvanično zaposleno oko 1,7 miliona ljudi a od toga je čak oko 780.000 u javnom sektoru, odnosno oko 46 odsto zaposlenih finansira država (direktno ili indirektno). Ovaj procenat u zemljama EU se kreće oko 12 odsto, a u istočnoevropskim zemljama oko 18 odsto. Ali, svođenje racionalizacije ili reforme uprave prvenstveno na otpuštanje zaposlenih, kao i nedavno smanjenje plata i penzija može se uporediti sa čovekom koji mora da smanji svoje lične tj. kućne troškove, a on prvo smanji deci džeparac ili prestane da plaća račune, umesto da ređe odlazi u kafanu ili da ostavi cigarete. Otpuštanje kao primarni mehanizam uštede, u situaciji kada su one moguće i na druge načine politički je neodgovorno. Sve dok se ne racionalizuje rad javnih preduzeća, ne reguliše pitanje državne imovine, zatim rad javnih agencija i mnogih drugih paradržavnih organizacija koje isisavaju novac iz republičkog budžeta, priče o otpuštanju viška u državnoj upravi ili opštinama će imati diletantski i populistički prizvuk.\nNajveći problem srpske privrede su javna preduzeća čiji gubici čine više od 80 odsto gubitaka svih preduzeća u Srbiji. Na primer, u 2012. godini rekorderi u gubicima su bili Srbijagas (35 milijardi dinara), Železnice Srbije (16,6 milijardi), Petrohemija (12 milijardi), a ukupan gubitak javnih preduzeća je iznosio 63 milijarde dinara. U toku 2014. godine je oko 60 milijardi dinara plaćeno za pokriće dugova JP i propalih državnih banaka. Uprkos tome, neuspeh javnih preduzeća ne pogađa mnogo one koji upravljaju i rade u njima. Ilustracije radi, po navodima iz medija, plata direktora Srbijagasa je još 2010. godine bila skoro 320.000 dinara, a direktor Železnica Srbije je imao platu veću od predsednika Srbije. Druga oblast u kojoj se može doći do većih prihoda jeste državna imovina, naročito znatan deo nje koji se vodi kao neiskorišćena (čitaj zloupotrebljena). Još pre tri godine je utvrđeno da država ima više od 19.000 službenih zgrada i 4.700 poslovnih zgrada. U vlasništvu ima i 884.000 hektara poljoprivrednog zemljišta, blizu milion hektara šumskog i više od 400.000 hektara građevinskog zemljišta. Procenjuje se da je vrednost neiskorišćene državne imovine više desetina milijardi evra.\nProblemi sa kojima se suočavamo nisu naš izum i viđani su u državama širom sveta. Brojna iskustva su pretočena u teoriju i modele koji se izučavaju u nauci o javnoj upravi, a naročito u okviru tzv. nove javne uprave koja izučava reformske procese zadnjih četrdesetak godina. Najpre, reforma ne može biti parcijalna već kompleksna što podrazumeva ukupnu reformu (za Srbiju je adekvatnija reč resetovanje) sistema javne uprave. Pod ovim se misli na simultane i komplementarne promene u svim oblastima koji čine javnu upravu (službenički sistem, organizacija vlasti, javni menadžment, javno budžetiranje, upravljanje javnim politikama…). Nauka i praksa su bogati brojnim modelima i instrumentima reformi, a među najpoznatijima su: 1) tržišni ili vestminsterski model, čiji su dominantni reformski procesi privatizacija i deregulacija, 2) participativni (američki model) kada država „ostaje u igri“ ali unapređuje svoju administraciju kroz koncepte kao što su upravljanje putem rezultata ili strateško upravljanje… i 3) decentralistički model čiji su osnovni instrumenti decentralizacija i devolucija.\na koliko mi mislili za sebe da smo specifični i da nam nema leka, odgovarajući model možemo da ustanovimo. Problem jeste u tome što se u reformskim procesima smanjuje, ili bolje rečeno, ograničava moć političke elite. Zbog toga se oni odlažu sve dok „lađa ne udari u dno“.\nAutor je prodekan na Fakultet za evropske pravno-političke studije u Novom Sadu


Nedavni protesti zbog mera štednje u Grčkoj\nSindikati u Grčkoj pozvali su sutra na generalni štrajk koji bi mogao da poremeti javni prevoz i druge usluge.\nRadnici će tokom čitavog dana obustaviti autobuski, železnički i metro saobraćaj. Obustava rada na grčkim aerodromima će zaustaviti avionski saobraćaj na četiri sata, što će verovatno uzrokovati brojna odlaganja i otkazivanja letova. Mnogi biznisi širom zemlje sutra će takodje biti zatvoreni.\nSindikati i poslovne grupe nezaqdovoljni su zbog mera štednje koje je uvela socijalistička vlada u zamenu za paket pomoći od Evropskih zemalja i Medjunarodnog monetarnog fonda, u vrednosti od 150 milijardi dolara.\nGrci su takođe pokrenuli akciju nazvanu „Neću da platim“, blokirajući šaltere za naplatu putarine i kupovinu karata za prevoz, kako gradjani ne bi plaćali za državni transportni sistem. U akciji učestvuju građani gnevni zbog povećanja poreza u kombinaciji sa većim cenama za javni transport.


Jovanović: Poslanički klub LSV-a postoji, zaustaviti obračune među snagama građanske orijentacije | Autonomija\nJovanović: Poslanički klub LSV-a postoji, zaustaviti obračune među snagama građanske orijentacije\n"Ako neko treba da nestane, neka to budu politike zločina i stranke koje su ih sprovodile"\nLider LDP-a Čedomir Jovanović rekao je da je formalno omogućio da poslanička grupa Lige socijaldemokrata Vojvodine, koja je ostala bez jednog poslanika, i dalje postoji u Skupštini Srbije.\nČedomir Jovanović je, kako kaže, svojim potpisom omogućio da LSV i dalje ima svoj poslanički klub, nakon što ga je napustila Marinika Tepić.\nNjenim odlaskom, četiri poslanika LSV-a ne bi mogla da imaju svoj poslanički klub, jer je za to potrebno najmanje pet poslanika.\n„Ne želim da se od Skupštine pravi buvlja pijaca i da se zbog formalnih razloga ugasi poslanički klub koji je potreban Srbiji. Ovim simboličkim potezom poslata je jaka poruka da je važno da u Srbiji opstaju građanske i demokratske snage i da je snažno suprostavljanje nacionalističkim i ekstremističkim grupama naša zajednička obaveza“, rekao je Jovanović Tanjugu.\nDodao je da se nada da će njegov gest zaustaviti obračune među strankama i snagama građanske orijentacije, koje su, kaže, „prevelika manjina u zemlji da bismo smeli da pomislimo da vodimo međusobne ratove“.\n„Moramo da čuvamo jedni druge. Pogrešno je i šteta je da zbog predsedničkih izbora parlament ostane bez LSV-a, autentične vojvođanske partije. Ako neko treba da nestane, neka to budu politike zločina i stranke koje su ih sprovodile, ekstremisti koji nas vraćaju u devedesete, a ne bilo ko od simbola beskpromisne borbe protiv ludila koje nam se ponovo vraća u život“, naveo je Jovanović.\nNaveo je da su LSV i njihov lider Nenad Čanak sa svim pijetetima i hipotekama koje ih prate potrebni Srbiji i da ih je podržao jer je siguran da je svima potrebno više demokratije, solidarnosti, tolerancije, odlučnosti u borbi za građanske slobode i ljudska prava, više Vojvodine i svih njenih vrlina.\n„LDP je i ledomac koji krči put i najodaniji čuvar svega što je ugroženo a potrebno društvu“, zaključio je Jovanović.


„Carina bez papira“ na čekanju do daljeg – ASinfo Portal\nBANJALUKA – Zakon o carinskoj politici BiH i novi provozni kompjuterski sistem (NCTS), koji su privredicima trebali da omoguće „carinu bez papira“, još uvijek nisu u primjeni, iako je trebalo da budu od 1. jula. Osnovni razlog zašto nema planiranih olakšica za privredu je neusvajanje zakona o carinskim prekršajima u Parlamentu BiH, ističu u Upravi za indirektno oporezivanje (UIO) BiH.\nU UIO BiH su za CAPITAL rekli da je početak primjene Zakona o carinskoj politici BiH, a samim tim i NCTS-a, pomjeren sa 1. jula na 1. avgust 2021. godine.\n„Parlament BiH još nije usvojio zakon o carinskim prekršajima BiH, a taj zakon mora biti usvojen kako bi počela primjena Zakona o carinskoj politici BiH“, naveli su u UIO.\nNaime, Prijedlog zakona o carinskim prekršajima BiH Savjet ministara BiH je utvrdio 16. juna 2021. godine i uputio ga Parlamentarnoj skupštini BiH na razmatranje po hitnoj zakonodavnoj proceduri.\nMeđutim, na posljednjoj sjednici Predstavničkog doma Parlamenta BiH, održanoj prošle sedmice, nije bilo entitetske većine za razmatranje tog zakona, pa je isti upućen na usaglašavanje Kolegiju Doma.\nPoslanik SNSD-a Snježana Novaković Bursać kaže da su poslanici te stranke odbili da zakon ide po hitnoj proceduri jer smatraju da treba da bude skraćena procedura usvajanja.\n„Kada je hitna procedura onda nemamo pravo intervenisati niti izmijeniti ijedno slovo, a bile su dileme u vezi sa određenim formulacijama. Dom naroda je prije Predstavničkog doma izglasao da će se ići u skraćenu proceduru, a ne po hitnom postupku, pa samim tim ako je u jednom domu jedna procedura, nema smisla da u drugom domu ide druga procedura“, istakla je Novaković Bursać i dodala da se sa sigurnošću ne može reći kada bi pomenuti zakon mogao stupiti na snagu, ali da očekuje da to bude krajem ljeta.\nSkraćena procedura tako ne znači da će privreda brzo dobiti olakšice prilikom uvoza i izvoza. Sjednica Predstavničkog doma planirana je za 27. jul, nakon čega slijedi jednomjesečna pauza u zasjedanju. Zakon treba da prođe i Dom naroda, čija sjednica još nije zakazana, pa je malo vjerovatno da će cijela procedura i stupanje na snagu zakona biti završeno do kraja mjeseca.\nPodsjećamo, početkom primjene novog Zakona o carinskoj politici bilo je planirano da započne i novi elektronski provoz roba u kojem bi se svi dokumenti ovjeravli novim digitalnim kvalifikovanim potpisom koji izdaje UIO.\n“Carina bez papira” prilikom uvoza i izvoza roba značajno bi trebala da skrati čekanje i troškove privrede, a dok ne počne primjena zakona, iz UIO pozivaju privrednike da ispune neophodne preduslove za to.\n„Pozivamo sve učesnike u postupku provoza roba da ukoliko još nisu, što prije podnesu zahtjev UIO za dobijanje novog digitalnog kvalifikovanog potpisa kojim će od početka avgusta ovjeravati elektronske deklaracije prilikom slanja u system u UIO“, poručili su iz UIO.\nZakon o carinskoj politici u BiH, koji je i bio uslov za pomenutu modernizaciju carinskih procedura, usvojen je još 2015. godine, od kada se čeka na njegovu primjenu.\nSavjet ministara BiH je krajem 2018. godine donio Odluku o sprovođenju tog Zakona te je bilo predviđeno da se on primjenjuje od 1. avgusta 2019. godine, ali zbog problema sa elektronskim potpisom i pečatom UIO je zatražila produžetak roka na 1. jul ove godine, ali i taj rok nije ispoštovan.\nЧланак „Carina bez papira“ na čekanju do daljeg се појављује прво на Capital.ba – Informacija je capital.


PARLAMENTARNA SKUPŠTINA NATO-a U POLJSKOJ: Gasovod 'Sjeverni tok 2' je rusko hibridno oružje - GlobalCir\nGeneralni sekretar NATO Jens Stoltenberg kaže da će u fokusu sastanka Savjeta NATO-Rusija 31. maja biti situacija u i oko Ukrajine i vojne aktivnosti u Evropi.\nNa konferenciji za novinare u Varšavi gdje se održava proljećna sjednica Parlamentarne skupštine NATO, Stoltenberg je istakao da je “Rusija naš susjed”, prenijela je agencija Tass. “Rusija je tu da bi ostala tako da je potrebno da nastavimo da se angažujemo u dijalogu sa Rusijom i ove sedmice imaćemo novi sastanak Savjeta NATO-Rusija”, rekao je šef NATO.\nStoltenberg je rekao i da se na zasjedanju u Varšavi razgovaralo, između ostalog, “kako NATO da spoji zastrašivanje i politički dijalog sa Rusijom”. “Savjet NATO-Rusija je način da se dotaknu mnoga pitanja, uključujući vojnu transparentnost, umanjenje rizika i, takođe, Ukrajina”, dodao je on.\nStoltenberg je rekao da se Rusija miješa u demokratske procese u drugim zemljama, kao što su sajbernapadi, prenijela je agencija AP. On je pozvao Rusiju da preuzme odgovornost za obaranje malezijskog aviona iznad Ukrajine 2014. godine.\nRuska strana će, kako se očekuje, da postavi pitanje u vezi vojne vežbe NATO, najveće u poslije hladnoratovskom periodu, planirane na jesen u Norveškoj. U vojnoj vežbi učestvovaće više od 40.000 pripadnika NATO i partnerskih zemalja.\nPoljski premijer Mateuš Moravjecki danas je na proljećnom zasedanju Parlamentarne skupštine NATO rekao da je planirani ruski gasovod Sjeverni tok 2 “novo hibridno oružje”, koje Moskva želi da upotrijebi da potkopa NATO i EU. Sjeverni tok 2 je “otrovna pilula za evropsku bezbjednost”, upozorio je poljski premijer.\nSAD i neke članice EU dijele kritički stav Poljske prema tom projektu, i upozoravaju da bi to moglo da da Moskvi širu moć u zapadnoj Evropi, navela je američka agencija.


Press Online :: Biznis :: Kotrlja se ka Srbiji: Stiže li nova auto-fabrika?\nKotrlja se ka Srbiji: Stiže li nova auto-fabrika?\nKako smo objavili već, jedan zvaničnik te kineske kompanije rekao je da merkaju FCA i tako potvrdio ranije izveštaje da žele u celini ili bar deo italijansko-američkog proizvođača automobilskih brendova, među kojima su Džip i kamioni Ram.\nKompanija „Fijat-Krajsler" je vlasnik 67 odsto fabrike u Kragujevcu a ostali, manjinski deo je u vlasništvu Vlade Srbije.\n"U slučaju da dođe do situacije u kojoj cela grupa FKA menja vlasničku strukturu sudbina naše fabrike bi prvenstveno zavisila od dogovora rukovodstva "Fijata" i naše države, pišu Večernje novosti u današnjem štampanom izdanju.\nList ide dalje i navodi da je kragujevačka fabrika sasvim sigurno, jedan od aduta u pregovorima FCA sa Kinezima jer se radi o jednoj od najsavremenijih i tehnološki najnaprednijih pogona "Fijata" u svetu.


Udruženom reakcijom protiv trgovine ljudima u Ćićevcu – Okular\nU Inkluzivnoj kući za decu i mlade udruženja Okular u Ćićevcu je 14. novembra 2019. godine realizovan okrugli sto Udruženom reakcijom protiv trgovine ljudima, u organizaciji Udruženja Okular iz Ćićevca. Cilj okruglog stola je unapređenje međusektorske saradnje u prevenciji i suzbijanju trgovine ljudima, kao i zaštiti žrtava na teritoriji opštine Ćićevac.\nOkupljeni učesnici (predstavnici institucija i organizacija sa teritorije opštine Ćićevac) učestvovali su u analizi implementacije postojećih politika za suzbijanje trgovine ljudima i zaštitu žrtava, mapiranju izazova u praksi i formiranju zaključaka o mogućnostima njihovog prevazilaženja.\nOkrugli sto u Ćićevcu je drugi po redu, odukupno 3 planirana u Rasinskom okrugu. Prethodni je realizovan u Varvarinu, a sledeći je planiran u Kruševcu. Realizuju se u okviru projekta ReACT NOW!, koji Okular sprovodi uz podršku organizacije ASTRA, kao integralni deo regionalnog projekta BAN III − The Balkans ACT (Against Crime of Trafficking) Now! podržanog od strane Evropske unije.


Stan prekoputa Centralnog zatvora ili stan pored groblja: Kako ove lokacije utiču na cene nekretnina? - mediji.net\nAko ste u poziciji da birate, imate dovoljno novca i nije vam važno samo da stan bude nov ili renoviran, onda verovatno obraćate pažnju na još neke stvari. Postoje kupci kojima blizina groblja ili stadiona (navijači, buka) nimalo ne smeta, a postoje i oni koji bi radije da im stan...\nnekretninePreko 400 vesti\nSTVARI SU SE ZAKOMPLIKOVALE: Marko Miljković i Luna Đogani odustali od stana, ali imaju novi plan! Ovde će živeti sa BEBOM\nMarko Miljković je otkrio da on i njegova trudna verenica Luna Đogani planiraju da izgrade kuću u kojoj će živeti, jer im treba veći prostor zbog bebe.Rijaliti par ipak je odustao do stana u Zemunu.Odustao sam od stana u Zemunu koji sam kaparisao, jer su se ...\nVreme je da se skrase zbog male princeze!\nBeograd rešava cenu kvadrata: Koliko će vam skočiti porez u 2021? - Biznis Telegraf.rs\nGrad Beograd doneo je odluku o utvrđivanju prosečnih cena kvadrata odgovarajućih nepokretnosti za utvrđivanje poreza na imovinu za 2021. godinu.\nLazarević: Pada tražnja zakupa jeftinijeg poslovnog prostora, ne i cene stanova


Anatomski ruksak za prvake - Pulse ruksaci BiH\nRUKSAK PULSE ANATOMIC COOL GIRL\nRUKSAK PULSE ANATOMIC CHAMPIONSHIP\nRUKSAK PULSE ANATOMIC XL LITTLE PRINCESS\nRUKSAK PULSE ANATOMIC XL CASTLE PRINCESS\n77,92 KM 84,94 KM\nRUKSAK PULSE ANATOMIC XL SHINE STAR\nRUKSAK PULSE ANATOMIC XL FOOTBALL TIME\nRUKSAK PULSE ANATOMIC XL AIR FORCE\nRUKSAK PULSE ANATOMIC FLOWERS BUTTERFLY\nRUKSAK PULSE ANATOMIC FLOWERS PRINCESS\nRUKSAK PULSE ANATOMIC OWL GARDEN\nRUKSAK PULSE ANATOMIC PATRIOT\nRUKSAK PULSE ANATOMIC BUILT FOR SPEED\nRUKSAK PULSE ANATOMIC XL CROWN PRINCESS\nRUKSAK PULSE ANATOMIC XL AIR FORCE ONE\nRUKSAK PULSE ANATOMIC PUPPY\nRUKSAK PULSE ANATOMIC BLUE FOOTBALL\nAnatomki ruksaci preporučljivi su za djecu svih uzrasta, a naročito za djecu koja pohađaju niže razrede jer je to period intenzivnog razvoja, a teret knjiga koju đaci svakodnevno nose može da uzrokuje razne probleme i deformitete kičme. Iz tog razloga, anatomski ruksaci su neophodni jer kada ruksaci imaju anatomsku konstrukciju, to znači da je ruksak dizajniran tako da je ojačan u predelu leđa, da sadrži poseban ram, ojačano dno i postavljene široke naramenice koje omogućuju pravilno držanje i raspodelu tereta. Takođe, anatomski ruksaci poseduju i dodatne kaiševe kako bi se dobila idealna raspodela težine tereta koji se nalazi u ruksaku.\nDakle, kada su u pitanju anatomski ruksaci, cela konstrukcija ruksaka je anatomska i dizajnirana je tako da se sav teret onoga koji nosi prebacuje na noge.\nAnatomski ruksaci Pulse\nSvi Pulse anatomski ruksaci dizajnirani su u skladu sa prethodno pomenutim funkcionalnostima, sa dodatkom fluorescentnih, reflektujućih boja koje omogućuju bezbednost dece kada se kreću ulicom. Ove fluorescentne trake naročito su od koristi kada se djeca kreću po ulici noću ili u lošim vremenskim uslovima kada vozači nemaju potpunu vidljivost u saobraćaju.\nRuksaci/rančevi za prvake - dimenzije\nKada birate ruksake/rančeve za prvake, ti ruksaci bi trebalo da imaju sledeće karakteristike:\ndimenzije: širina ruksaka za prvake morala bi da bude ni uža niti šira od ramena deteta koje će taj ruksak da nosi. Ruksaci za orvake bi trebalo da imaju naramenice koje su podesive\nkako bi ruksak mogao da se potpuno prilagodi detetu koji ga nosi. Te naramenice bi trebalo i da budu postavljene, da sadrže sunđere koje omogućuju da ruksaci za prvake budu potpuno udobni. Dodatna funkcija ovih sunđera ogleda se u tome da oni omogućuju i protok vazduha.\nKada je u pitanju dužina rančeva za prvake, ruksak bi trebalo da pokriva površinu leđa, tačnije da se pruža od ramena, do slabinskog dela kičme. Teret bi morao da se oslanja na leđa (ovome doprinose čvrsto dno i anatomska potpora leđa) kako ne bi došlo do toga da dete povija ramena kada hoda.\nRuksaci za prvake - težina\nKnjige i školska oprema prvaka nisu lagani. Iz tog razloga, bitno je da sami ruksaci za prvake ne budu preteški, jer kada se težini ruksaka doda težina školske opreme, ona ne bi trebalo da prelazi 15% od težine deteta koji će taj ruksak da nosi. Birajte rančeve koji su izrađeni od lakših materijala i pazite da dete ne pakuje u ruksak ništa osim onoga što mu je zaista neophodno. Druga mogućnost je da uz ruksak za prvake nabavite i specijalna kolica koja se mogu pridodati ruksaku, tako da dete umesto da nosi, može da vuče teret. Takođe, vodite i računa o tome da dete pravilno podiže i nosi ruksak, kao i da koristi dodatne kaiševe za raspoređivanje težine.


Izvor: NoviMagazin.rs, 15.Jul.2020, 16:31\nPredsednik Dveri Boško Obradović ocenio je danas da predsednik Srbije Aleksandar Vučić nema ovlašćenja da pregovara o statusu Kosova i da bi Srbija u dalje pregovore trebalo da traži uključenje Rusije.\nObradović je saopštio da dalji pregovori o statusu Kosova, koji se od sutra nastavljaju u Briselu, predstavljaju novi "državni udar" od strane Vučića.\n"Za državu Srbiju ne mogu biti prihvatljivi nikakvi razgovori o nekakvom 'sveobuhvatnom pravno obavezujućem sporazumu između Beograda i Prištine' kojim naša vlast priznaje lažnu državu Kosovo kao nezavisnu i omogućava joj ulazak u Ujedinjene nacije, a to je – prema svedočenju...\n09:48: Руски сенатор: Протесте у ...\n09:47: Preminuo Vladica Popović, legenda Crvene Zvezde\n09:47: Napao porodicu svoje djevojke jer su im branili da se viđaju?\n09:47: Mediji: Partizan udvostručio dug, na plate odlazi 9,2 miliona ev...\n09:46: MINIMALAC ZA JUN I JUL Vlada Srpske pomaže ugostiteljima i među...\n09:46: Transatlantski odnosi na najnižoj tački\n09:46: Horoskop za 11. avgust: Strelčevi, nemojte dozvoliti da neko osp...\n09:46: „Oko sokolovo” tokom prvog dana zabeležilo 305 prekršaja\n09:45: Kako treba da se ponašaju oni koji su preležali koronu? Posebno...\n09:45: Ima nade za Partizan, legenda se vratila iz Zvezde, dugoročan ug...\n09:45: Juve te plaća da odeš! Trojica za "dž", Pirlo planira da prome...\n09:44: IZBEGNUTA NESREĆA: Čuveni španski teniser učestvovao u saobra...\n09:44: chamblyNajboljeg strelca Superlige poterao maler: Otišli ligamen...\n09:43: 50 odsto smanjena potražnja za bh. radnicima u Sloveniji\n09:43: Tramp: Smatram da je Putin veoma važan faktor\n09:41: Starenje je neizbežno ali zbog ovih stvari starite preko noći! ...\n09:40: Lebron: Ako hoćemo titulu, Kuzma mora da bude naš treći najbol...\n09:34: Lukašenkova protivnica napustila zemlju


Nezavisnom mađarskom radiju preti gubitak dozvole - Balkan Times\nNezavisnom mađarskom radiju preti gubitak dozvole – Posmatrači i kritičari mađarske vlade kažu da su mediji u toj zemlji ućutkivani pod premijerom Viktorom Orbanom. Sada upozoravaju da bi Mađarska mogla da ostane bez jednog od svojih poslednjih nezavisnih glasova, piše redakcija Radija Slobodna Evropa na engleskom jeziku.\nMedijski regulator u toj centralnoevropskoj državi odbio je da automatski produži licencu za emitovanje Klubradiju, čije je beskompromisno izveštavanje povremeno kritično prema Orbanovoj vladi, i planira da je stave na aukciju kada istekne u februaru 2021. godine.\nKlubradio je najavio da će se boriti protiv septembarske odluke mađarskog Saveta za medije, kojeg su kritikovale globalne grupe za zaštitu sloboda, uključujući Savet Evrope i Međunarodni institut za medije (IPI).\n“Odluka Saveta za medije kojom se odbija obnova (licence) Klubradiju pokazuje da je Viktor Orban na putu da iskoreni ono što je ostalo od mađarskih nezavisnih medija”, naveo je zamenik direktora IPI-ja Skot Grifen (Scott Griffen) u saopštenju 11. septembra. “Evropska unija tvrdi da su sloboda štampe i fer tržišna konkurencija među njenim osnovnim vrednostima, ali dosad nije uspela da odbrani te vrednosti u Mađarskoj.”\nU 2019. godini oko 500 privatnih medija je skoncentrisano u Centralnoevropskoj fondaciji za štampu i medije (KESMA) koja je blisko povezana s Orbanovom vladom.\nJedna od retkih preostalih nezavisnih televizijskih stanica u Mađarskoj je komercijalni kanal u stranom vlasništvu RTL Klub, čije večernje vesti uključuju kritičko izveštavanje o vladi.\nU domenu radija, Klubradio emituje program u sadašnjem formatu s vestima i razgovorima od 2001. Ta radio stanica se razvijala u vreme vlade koju su vodili socijalisti do 2010. godine, kada se Orban, koji je takođe bio premijer 1998-2002, vratio na vlast .\nIstraživanje Mertek media monitora, nezavisnog nadzornog tela za medije iz 2018. godine, ustanovilo je da više ljudi koristi Klubradio za vesti nego bilo koje dnevne novine s nacionalnom pokrivenošću.\nKada je Klubradiju poslednja licenca istekla u februaru 2011. godine, Savet za medije odbio je da je produži na dve godine uprkos trima sudskim presudama u korist te stanice.\nU odluci od 11. septembra, Savet za medije naveo je da je tokom poslednjih sedam godina Klubradio više puta prekršio zakon o medijima pošto nije pružio informacije o svom programskom sadržaju.\nSavet za medije takođe je objavio da će frekvencija stanice 92,9 FM “ponovo biti otvorena za nadmetanje”. Drugim rečima, licenca za emitovanje programa Klubradio neće biti automatski obnovljena sledeće godine i stanica će morati da se nadmeće s drugim da zadrži svoje mesto na skali.\nKlubradio ne odustaje.\n“Medijski savet je u danas objavljenoj odluci opravdao svoju odluku nekolicinom kršenja Zakona o medijima. To saopštenje, prema mišljenju Klubradija, ne odgovara stvarnosti”, naveo je tada u saopštenju. “Rukovodstvo i zaposleni Klubradija traže pravna i druga sredstva da osiguraju da poslednji mađarski nezavisni radio, koji svakodnevno autentično informiše stotine hiljada ljudi, ne bude ućutkan.”\nSavetom za medije dominiraju članovi vladajuće stranke Fides. Posmatrači kažu da je Savet odigrao ključnu ulogu u smanjenju medijske raznovrsnosti u Mađarskoj poslednjih godina, tumačenjem zakona kako bi omogućio da Fides i KESMA postepeno ugrabe veći udeo u medijskom tržištu u zemlji.\nKESMA je obrazovana kada je nekoliko Orbanovih saveznika koji su prikupili značajno vlasništvo u medijima istovremeno doniralo svoje kompanije fondaciji.\nOrban, koji je rekao da mu je cilj da transformiše Mađarsku u “neliberalnu demokratiju”, kritikovan je u inostranstvu zbog njegove antiimigrantske retorike i opštih reformi zbog kojih je u Evropskoj uniji optužen za autoritarnost. On je negirao te optužbe.\n“Prošle nedelje je provladin istraživački institut objavio analizu trenutne situacije u mađarskim medijima i označio je kao ‘liberalno levičarski’ svaki medij koji nije pod kontrolom vlade, bez obzira na sadržaj”, rekao je Pastor je za RSE 7. oktobra.\n“Činjenica da su krajnje desničarski internet portali i tabloidi mogli da se nađu na toj listi liberalno-levičarskih medija ilustruje da vlada baš svaki medij, koji nije pod njenom kontrolom, vidi kao pretnju”, dodao je on.\n“Od 2010. vladajuća koalicija je u potpunosti promenila medijski pejzaž zakonskim promenama, akvizicijama medija i političkim pritiskom”, navodi se u izveštaju Fridom hausa i takođe citira izveštaj Saveta Evrope u kojem je zaključeno da vlada “ima de fakto kontrolu nad većinom medija u zemlji”.\nPojedini analitičari misle da bi Savet za medije na kraju mogao dodeliti licencu Klubradiju.\n“Spektakularno ubistvo Klubradija ne bi bilo u interesu Fidesa”, rekao je Gabor Poljak (Polyak), šef Mertek media monitora.\n“Dopuštanjem da nastavi emitovanje omogućila bi vladi da zabrinutost zbog sudbine Klubradija predstavi kao lažnu i preteranu: ‘Dobili su dozvolu, tako da sada svi mogu kući”, rekao je Poljak.\nPored ispitivanja pravnih mogućnosti da zadrže svoju licencu, Klubradio je takođe pokrenuo novu kampanju za finansiranje, tražeći podršku od slušalaca i navodeći da je i dalje u eteru “i da će posle februara i dalje biti u eteru, ako ništa drugo, onda na internetu”.


General SAD upozorava na biološko oružje Sirije\nGlavni komandant SAD na Bliskom istoku general Džejms Matis, upozoriće danas Kongres o opasnosti smanjenja američkih mornaričkih snaga u toj oblasti i ukazati na to da pretnje od Irana i drugih zemalja zahtevaju više brodova i\nkapaciteta za pomorsku raketnu odbranu.\nMornarički general Džejms Matis, šef Centralne komande SAD, će takođe navesti da Sirija ima "značajan" kapacitet hemijskog i biološkog oružja i hiljade ručnih raketnih bacača.\nMatis će izneti svoje stavove danas pred Odborom za oružane snage Senata i Predstavničkog doma, proizilazi iz njegovog unapred pripremljenog izveštaja u koji je agencija AP imala uvid.\nMatis piše u izveštaju da SAD mora da koristi svoju mornaricu i specijalne snage da održi manje, ali ipak jako vojno prisustvo na Bliskom istoku, uprkos predviđenom smanjenju američkog vojnog budžeta od oko 500 milijardi dolara u toku naredne decenije.\n"Nagomilane pretnje od Irana -- od balističkih raketa, raketa dugog dometa, mina, malih čamaca, krstarećih raketa i podmornica, zahtevaju jače prisustvo na moru i kapacitet da se zaštite vitalne morske linije komunikacije", navodi Matis.\nOn je istovremeno opisao kako se pogoršava situacija u Siriji, delimično uz podsticaj Irana.\nRekao je da sve više jača mogućnost građanskog rata u Siriji i da su opcije za suočavanje sa tom situacijom "izuzetno izazovne".\nMatisovo izlaganje podudara se sa sastancima koji se ove nedelje održavaju u Vašingtonu između američkog predsednika Baraka Obame i izraelskih lidera oko rastuće iranske pretnje i mogućnosti izraelskog preventivnog napada na Iran.\nAmerički zvaničnici smatraju da bi, za razliku od vojne akcije u Libiji prošle godine u kojoj je svrgnut Muamer Gadafi, vojna kampanja u Siriji bila mnogo teža, ne bi imala podršku Saveta bezbednosti UN i bila bi otežana zbog slabije koordinisanih opozicionih snaga u toj zemlji.


Poslije naredbe da nose hidžab, Avganistanke masovno objavljuju slike u nošnjama - BIGportal.ba\n15 Septembra, 2021 15 Septembra, 2021 055\nNovi zahtev Talibana podrazumeva uredbu o segregaciji u učionicama, odnosno podeli učenika po polu, a učenice, profesorke i ostale zaposlene žene moraju da nose hidžabe shodno šerijatskom zakonu, navodi CNN.\nOstale Avganistanke su na ovu fotografiju odgovorile tako što su objavljivale fotografije u narodnim nošnjama i šarenim haljinama, što predstavlja kontrast crnim hidžabima koji su obavezni po dolasku Talibana.\n“Nijedna žena se nije ovako oblačila u istoriji Avganistana. Ovo je veoma strano i nepoznato kulturi Avganistana. Ja sam objavila svoju fotografiju u tradicionalnoj haljini da bih informisala, edukovala i odgovorila na dezinformacije koje su talibanska propaganda”, napisala je doktorka Bahar Jalali koja je i pokrenula akciju na Tviteru sa haljinama.\n“Iz protesta za talibanski dres kod, ponosno objavljujem ove fotografije tadicionalne avganistanske nošnje”\n“Ponosno nosimo našu tradicionalnu, šarenu i avganistansku odeću jakih boja”, ističu.\n“Ovo je avganistanska kultura i ovako se avganistanske žene oblače”, “Ovo je naša tradicionalna nošnja. Volimo mnogo boja. I naša zastava ima mnogo boja”, “Hidžab je postojao i ranije, pre pada Kabula. Ali, to bi bila porodična odluka, ne državna”, poručuju.


U emisiji iz 2016. godine, prikazani su tajni snimci navodnog zlostavljanja u Midvej centru za maloletnike u Kentu.\nBBC je saopštio da je „nenamerna greška“ bila posledica „ekstremnih vremenskih pritisaka“.\nMeđutim, Ofkom je presudio da je 14-godišnji dečak imenovan zbog toga što BBC „nije pregledao i proverio dovoljno snimljen sadržaj“.\nDečak je prikazan u programu pod pseudonimom Bili, ali Ofkom kaže da se na snimku, u jednoj prilici „očigledno“ čuje njegovo pravo ime dok razgovara sa reporterom na tajnom zadatku o navodnom maltretiranju.\nBBC je saopštio da je „nesrećna posledica odluke o pomeranju datuma emitovanja dovela do toga da pravo ime dečaka bude prikazano“.\nOmaška, saopštava BBC, nije dovela ni do kakvih negativnih posledica ili do toga da ga prepozna bilo ko ga nije već poznavao.\nMeđutim, Ofkom je presudio da je to bila „značajna greška sa potencijalom da povredi ranjivu mladu osobu i dovode do negativnih posledica po nju“.\nPortparolka Ofkoma kazala je da je ovo bio „ozbiljan lapsus produkcije“, navodi se u saopštenju.\n„Očigledno je da za objavljivanje priče o navodnom maltretiranju mladih prestupnika postoji javni interes, ali je BBC morao da zaštiti privatnost mladih ljudi uključenih u priču“, rekla je ona.\nBez obzira na to, Ofkom je saopštio da u ovom slučaju BBC neće platiti kaznu.\n„Neposredni koraci“ preduzeti\nPredstavnici za štampu BBC-ja su saopštili da ova kuća „prihvata odluku“.\n„Žalimo što je pod ekstremnim vremenskim pritiskom, programski tim slučajno emitovao pravo ime maloletnika“.\n„Panorama je preduzela neposredne korake da ispravi grešku po emitovanju i nije bilo negativnih posledica. Dečakova majka izjavila je da ga nisu prepoznali oni koji ga ranije nisu poznavali.\nZadovoljni smo time što je Ofkom prepoznao jasan i značajan javni interes za ovu priču koja je predstavila maltretiranje mladih i dovela do toga da kompanija G4S izgubi ugovor za vođenje Medvej cetra.“\nDetaljnija analiza ovog slučaja očekuje se kasnije ove godine. Sedmoro članova ekipe Panorame je suspendovano, a četvoro je otpušteno.\nPolicija je takođe preduzela istragu koja je dovela do suđenja. U martu je četvoro ljudi oslobođeno optužbi za neprimereno ponašanje u javnoj službi, to jest, u centru koji finansira država iz džepa poreskih obveznika.\nBBC BBC Panorama Novinarska etika\n← Telekom Srbija pobedio na konkursu za reemitovanje RTS-a u inostranstvu\nKandidovati predlog o regionalnim javnim servisima →


Kina neočekivano oštro upozorila Ameriku: Preduzećemo čvrste i snažne mjere!\nKina će preduzeti čvrste i snažne mjere da odlučno zaštiti svoj suverenitet i bezbjednosne interese, rekao je portparol kineskog Ministarstva spoljnih poslova Žao Liđijan, komentarišući informacije da će SAD prodati Tajvanu sisteme Patriot”.\nPeking je oštro osudio namjeru SAD da prodaju Tajvanu protivvazdušne raketne sisteme, a Liđijan je kazao da takav potez “ozbiljno podriva kineski suverenitet, bezbjednost i razvojne interese, te značajno narušava kinesko-američke odnose i mir i stabilnost u Tajvanskom moreuzu”.\nOn je pozvao Vašington da poštuje tri zajednička saopštenja dvije države (diplomatske sporazume s kraja sedamdesetih i početka osamdesetih godina 20. vijeka), a posebno onaj koji se tiče prodaje oružja Tajvanu.\nAmerički Stejt department odobrio je Tajvanu potencijalnu prodaju opreme, obuke i drugih stavki vezanih za podršku sistemu protivvazdušne odbrane “Patriot”, u vrijednosti do 95 miliona dolara, saopštio je Pentagon.\nPaket bi uključivao obuku, planiranje, postavljanje, raspoređivanje, rad, i održavanje sistema protivvazdušne odbrane “Patriot” i prateće opreme, saopštilo je u utorak Ministarstvo odbrane SAD.\nNEWER POSTVujiću zabranjeno putovanje, ali to nije sve: Uhapšenom u akciji “Storidž 2” ukinut pritvor\nOLDER POSTŠolc upozorio: Završeno vrijeme kada je sve bilo jeftino


Nadal poslao Novaku neočekivanu poruku! - Smedia\nRafael Nadal ne prestaje da iznenađuje tenisku javnost. Nakon što je juče priznao da nije bio ni svestan da je ponovo broj jedan na ATP listi, danas je u jednoj izjavi pominjao svoje velike protivnike - Novaka Đokovića i Rodžera Federera.\nNadal je na pitanje novinara koji su sve preduslovi potrebni da bi teniser uspeo u ranoj mladosti rekao da ne voli roditelje koji guraju decu i vrše pritisak na njih da bi pobeđivali.\n"Roditelji ne bi trebalo previše da pritiskaju decu da postanu profesionalni sportisti. Na primer, Rodžer Federer i Novak Đoković su teniseri koji su mnogo radili da bi stigli tu gde jesu, ali su rođeni sa posebnim talentom. Da biste pobeđivali i bili u vrhu u bilo kom sportu, morate da posedujete potencijal", rekao je Nadal uoči učešća u Dejvis kupu protiv Nemačke.\nOvo je jedna od neobičnijih Rafinih izjava budući da je u tom...


Automobilske gume u Srpskoj skuplje deset odsto!\nNaslovna Republika Srpska Automobilske gume u Srpskoj skuplje deset odsto!\n– Cijene se kreću od 66 do 92 KM, zavisno od proizvođača i veličine gume – kazali su iz “Centruma” za “Nezavisne novine”.\n– U proteklih nekoliko dana počelo je interesovanje građana za zimske gume. Veću gužvu očekujemo u narednom periodu – kažu u ovom preduzeću.\n– Cijene guma ove godine veće su za deset odsto, te nije neka gužva, ali ima kupaca koji kupe i odmah montiraju gume u želji da ne upadnu u gužve koje će nastupiti u narednom periodu kada su u pitanju montaže – kažu iz “Makbel guma” iz Sarajeva.\n– Cijene zamjene guma se nisu mijenjale u odnosu na prošlogodišnje i iznose od 10 do 14 KM, dok su cijena guma veće i za više od 10 odsto nego prošle godine, ali opet sve zavisi od veličine i proizvođača guma – ističu u ovoj radnji.


Kijev demantuje da je Poljska primila milion ukrajinskih izbeglica\n20. januar/siječanj, 2016.\nAmbasador Ukrajine u Varšavi Andrij Deščica demantovao je danas tvrdnje poljske premijerke Beate Šidlo da je Poljska primila milion izbeglica iz Ukrajina onda kada niko drugi nije hteo da im pomogne i upozorio da su to sve klasični gastarbajteri a da izbeglica nema, pošto Poljska masovno odbacuje zahteve za azil, čak i kada je reč o Ukrajincima iz zona direktno pogodjenih ratnim sukobom.\n"Premijerka je govorila o izbeglicama iz Ukrajine. Nema u Poljskoj izbeglica iz Ukrajine. Reč je o ljudima koji ovamo dolaze legalno, rade tu, studiraju, plaćaju porez i u izvesnoj meri doprinose razvoju poljske privrede. Oni nisu izbeglice, nisu dobili takav status i ne dobijaju od Poljske nikakvu socijalnu pomoć", kazao je poljskoj televiziji TVN24 ukrajinski ambasador.\nPrema zvaničnim statistikama vizu je za boravak u Poljskoj dobilo prošle godine oko pola miliona Ukrajinaca, još 65.000 je dobilo dozvolu boravka a sa Ukrajincima koji su dobijali radne vize i dozvole za boravak ranijih godina ambasador je procenio da je broj od oko milion Ukrajinaca u Poljskoj realan.\nPremijerka Beata Šidlo juče je tokom debate u Evropskom parlamentu o stanju demokratije i pravne države u Poljskoj, na zamerke zašto Poljska koja se obavezala da primi u okviru kvota oko 7.000 izbeglica koje su već u Evropsko uniji ove godine namerava da preseli kod sebe svega 400 njih, kao argument upotrebila to da je Poljska navodno već primila milion ukrajinskih izbeglica.\nTaj argument da su u Poljskoj već Ukrajinci, iako su gastarbajteri, kao i u Češkoj i Slovačkoj koje taj argument za odbijanje izbeglica nikada nisu koristile, poljski zvaničnici često potežu kao izgovor zašto nisu u stanju da prime izbeglice iz sadašnjeg talasa sa Bliskog istoka i Afrike, kao i to da moraju da budu spremni za ukrajinski izbeglički talas ako bi sukob u Ukrajini eskalirao.


Dodik je izjavio da je Vlada izdvojila 2,5 miliona KM kreditnih sredstava pod povoljnim uslovima za izgradnju Fabrike zdrave hrane i dodao da je ukupna vrijednost investicije šest miliona KM.\n“Ovo je primjer kako se ulaže i gradi. `Žepa inženjering` aplicirala je kvalitetnim projektom kod Investiciono-razvojne banke RS i dobila je tražena sredstva. Sretni smo što se danas nalazimo na ovom mjestu i što puštamo u rad jednu ovakvu fabriku”, rekao je Dodik u Žepi.\nOn je dodao da će Vlada nastaviti pomagati svima koji budu željeli da rade i ulažu, te naglasio da će posebno pomagati Štitkovca “koji ličnim zalaganjem čini da prostor, gdje živi povratnička populacija, bude prihvatljiv za život ljudi koji se vraćaju, kao i da povratak bude brži”.\n“Imali smo primjer da je Štitkovac ulaganjem vlastitih sredstava asfaltirao put Žepa – Rogatica, a mi ćemo pomoći da bude asfaltiran put od Srebrenice do Žepe koji će spajanjem sa Rogaticom biti najkraća komunikacija od Srebrenice prema unutrašnjosti BiH”, istakao je Dodik.\nEnver Štitkovac rekao je da će u ovoj fabrici biti zaposleno od 25 do 35 radnika i da će se baviti proizvodnjom bilja, ljekobilja, voća, povrća, čajeva, mliječnih proizvoda, mesa i ostalog.\n“U pogone je uloženo šest miliona KM i bez pomoći Vlade RS i Investiciono-razvojne banke ne bismo uspjeli, koja nas je kreditirala sa 2,5 KM uz grejs period od dvije godine”, istakao je Štitkovac.


Kabul: Talibani uhapsili četvoricu pripadnika ID\nTanjug 6. oktobra 2021. 18:29\nKABUL, 6. oktobar (tanjug) – Talibanske snage izvršile su danas upad na područje zapadno od Kabula i zarobile četiri pripadnika jedne ćelije Islamske države (ID), saopšteno je iz vrha talibanskog pokreta.\nRacija talibana je izvedena u okrugu Pagman, nadomak glavnog grada i jedna je od nekoliko koje su na području Kabula izveli talibani nakon bombaškog napada ID na jednu džamiju u nedelju, prenosi Rojters.\nPored hapšenja četvorice pripadnika ID u akciji talibana su zaplenjene veće količine oružja i dokumentacija, potvrdio je portparol pokreta Zabihulah Mudžahid na svom Tviter nalogu.\nIz talibanskog pokreta poručuju da u potpunosti kontrolišu Avganistan nakon kolapsa vlade predsednika Ašrafa Ganija koju je podržavao Zapad, ali ostaci opozicionih snaga sastavljeni od bivših pripadnika avganistanske vojske i lokalnih boraca, koji se bore pod zastavom Nacionalnog fronta otpora Avganistana, nastavljaju sa otporom novim vlastima u provinciji Pandžšir, severno od Kabula.\nMudžahid i drugi zvaničnici talibana odbacuju tvrdnje o pretnjama Islamske države i poručuju da ID nije ukorenjena u Avganistanu, međutim današnja hapšenja pokazuju da pretnja od ID nije u potpunosti eliminisana.


Da li je danas "dan D" za opoziciju - Čivijaš Radio Šabac\nDa li je danas „dan D“ za opoziciju\nZa nekoliko dana i formalno bi trebalo da bude doneta odluka ko će biti kandidat za predsednika Srbije saveza oko SSP, DS i NS, a danas se održava sastanak lidera i visokih funkcionera te koalicije koji bi mogao da bude odlučujući. U igri je nekoliko kandidata, a najveće šanse daju se Zdravku Ponošu, koga je predložila Stranka slobode i pravde.\nSSP, DS, NS i drugi manji pokreti i udruženja potpisali su koalicioni sporazum o zajedničkom izlasku na izbore još pre dva meseca. I dok je bez problema dogovoreno da nosilac njihove parlamentarne liste bude Marinika Tepić, izbor predsedničkog kandidata doveo je do velikih problema u koaliciji. Toliko velikih da bi sve moglo da se okonča njenim raspadom.\nNaime, Stranka slobode i pravde predložila je da u trku za predsednika Srbije uđe Zdravko Ponoš, bivši načelnik Generalštaba Vojske Srbije, a sve je formalizovano u subotu, kada je odluku o tome doneo Glavni odbor SSP. Dragan Đilas, lider te stranke, izjavio je da od tog predloga ne odustaju.\nSa druge strane, Narodna stranka, čiji je Ponoš formalno i dalje član, nedavno je za predsedničkog kandidata predložila Miroslava Aleksića. Oni su poručili i istraživanja, na osnovu kojih će, kako su rekli, odlučiti o podršci potencijalnom kandidatu za predsednika.\nOsim Ponoša i Aleksića u tom istraživanju testiran je rejting i Miodraga Zeca, Dejana Šoškića, Bože Prelevića i Marinike Tepić. Rezultati su, kako je objavio portal Nova.rs, pokazali da su rejtinzi Ponoša i Aleksića praktično izjednačeni.\nTepić: Ponoš jedino ime koje može da pobedi Vučića\nTepić je sinoć u intervjuu na TV Insajder rekla da se nada da će današnjem sastanku doći do neke odluke, a da bi ime kandidata trebalo da bude poznato do 1. februara.\nOna je rekla da je Ponoš „iskočio kao simbol, ne samo promena, ne samo pobede nad aktuelnim predsednikom Aleksandrom Vučićem, već kao neko ko je osoba od integriteta, ko će poštovati Ustav i zakon i ko će pomiriti ljude“. Teić je navela da su to ključne kvalifikacije koje su usmerile istraživanja kojima se SSP intenzivno bavi svakog meseca.\n„Svi ti indikatori su uvek na kraju dolazili do imena Zdravko Ponoš kao jedinog imena koje može u ovim okolnostima da pobedi Aleksandra Vučića“, kazala je Tepić.\nJeremić: Nadam se kompromisu\nSa druge strane, Vuk Jeremić izjavio je sinoć da će večeras na sastanku biti ukršteni rezultati istraživanja koje su naručili NS i SSP. On je potvrdio da je istraživanje koje je radio Đorđe Vukadinović pokazalo da su rejtinzi Zdravka Ponoša i Miroslava Aleksića skoro izjednačeni.\nJeremić je na TV N1 naveo da se nada da će na sastanku biti postignut kompromis.\n“Ne verujem da će na tom sastanku biti doneta konačna odluka, jer niko iz Narodne stranke nije razgovarao sa nekim od kandidata o kojima ćemo govoriti sutra”, rekao je Jeremić i dodao da neće dozvoliti da njegov lični odnos prema Zdravku Ponošu „stane na put ostvarenju zajedničkog cilja“, odnosno pobedi nad Aleksandrom Vučićem.\nJeremić, međutim, nije konkretno odgovorio da li bi njegova NS mogla da podrži Ponoša kao predsedničkog kandidata.\nLutovac: Ponoš kao logično rešenje\nNa istu temu juče je govorio i Zoran Lutovac, predsednik DS. On je rekao da su mesecima rađena istraživanja javnog mnjenja ko bi mogao da bude predsednički kandidat opozicije na predstojećim izborima, a da su se kao najbolji izdvojili profesori u penziji Miodrag Zec i Vladeta Janković, kao i Zdravko Ponoš.\nLutovac je objasnio da se Ponoš „nametnuo kao logično rešenje“, zbog uslova profesora Zeca koji nisu mogli da se ispune, kao i odustajanja Vladete Jankovića.\nBONUS VIDEO Đilas predlaže Ponoša, kandidata opozicije na predsedničkim izborima


Fudbalska reprezentacija Litvanije - Blic Sport\nSrbija je u svojoj trećoj utakmici kvalifikacija za Evropsko prvenstvo, u ponedeljak, pobedila Litvaniju sa 4:1. Bila je to na papiru, uslovno rečeno, jedna od "lakših" utakmica orlova. Istakao se Aleksandar Mitrović sa dva gola, a poseban fudbalski altruizam je, ponovo demonstrirao, Dušan Tadić, jedan od najboljih fudbalera Evrope protekle sezone.\nKapiten reprezentacije Srbije Aleksandar Kolarov jedan je od igrača na kog računa Mladen Krstajić pred mečeve sa Ukrajinom i Litvanijom u kvalifikacijama za Evropsko prvenstvo 2020. godine.\nSelektor fudbalske reprezentacije Srbije Mladen Krstajić rekao je da je ekipa čvrsto na zemlji nakon dobrih igara u poslednje vreme, ali i da bi bio zadovoljan i remijem na gostovanju Ukrajini u nastavku kvalifikacija za EURO.


Beograd, 07. Mart 2019. PR Objave: Saopštenje -\nGrupacija Hellenic Petroleum objavila je finansijske rezultate za četvrti kvartal i celu fiskalnu 2018. godinu. Dobit pre odbitka kamata, poreza na dobit, deprecijacije i amortizacije (EBITDA) u fiskalnoj godini iznosila je 730 miliona evra (-12%) sa neto prihodom od 296 miliona evra (-20%).\nGrupacija Hellenic Petroleum objavila je finansijske rezultate za četvrti kvartal i celu fiskalnu 2018. godinu. Dobit pre odbitka kamata, poreza na dobit, deprecijacije i amortizacije (EBITDA) u fiskalnoj godini iznosila je 730 miliona evra (-12%) sa neto prihodom od 296 miliona evra (-20%). Grupa je svakako ostvarila izuzetne rezultate, jer je zahvaljujući unapređenim prerađivačkim kapacitetima proizvodnje u 2018. godini, u odnosu na prošlu godinu, nadomestila očekivani pad profitabilnosti usled pogoršanja uslova za preradu, koje potvrđuju slabije referentne marže i jači evro.\nTokom godine koja se svrstava među najbolje kada je reč o prerađivačkim performansama, Grupa je zabeležila istorijski nivo proizvodnje od 15,5 miliona metričkih tona (MT) (+ 3%) i nivo prodaje od 16,5 miliona MT (+ 4%), dok se izvoz još više povećao dostigavši rekordnih 9,4 miliona MT, čime je Grupa postala jedan od najvećih izvoznika u Grčkoj.\nPrema rezultatima u skladu sa Međunarodnim standardima finansijskog izveštavanja (IFRS), neto prihod je iznosio 215 miliona evra (-44%), što je posledica gubitaka zabeleženih u četvrtkom kvartalu u vezi sa procenom zaliha zbog pada cena nafte.\nZahvaljujući izuzetnim rezultatima, razboritoj finansijskoj strategiji i završetku procesa prodaje udela u DESFA kompaniji "SENFLUGA Energy Infrastructure Holdings SA", za novčanu naknadu od 284 miliona evra, Grupa može izvestiti o poboljšanom bilansu stanja i nižoj ceni finansiranja.\nPoslovanje grupe Hellenic Petroleum, koja posluje na tržištima Grčke, Srbije, Crne Gore, Bugarske, Republike Severne Makedonije, Kipra odlični rezultati u 2018. godini, potvrdili su lidersku poziciju Hellenic Petroleuma u jugoistočnoj Evropi.\nKompanija EKO Serbia, članica grupacije Hellenic Petroleum u Srbiji posluje od 2002. godine kroz maloprodajnu mrežu EKO benzinskih stanica.\nKompanija EKO SERBIA a.d. je članica poslovne grupe Hellenic Petroleum, energetskog lidera u Grčkoj i regionu jugoistočne Evrope i investira ne samo u rafinerije, već i u električnu energiju, obnovljive izvore energije, prirodni gas i istraživanja nafte i gasa. Od svog osnivanja 2002. godine, kompanija je u Srbiji uložila više od 100 miliona evra, zapošljava preko 700 ljudi i posluje kroz mrežu od 55 benzinske stanice pod brendom EKO koji neosporno predstavlja sinonim pouzdanosti, kvaliteta i vrhunske usluge. Osnovni ciljevi grupe su da postignu vodeću poziciju inovativnog međunarodnog lidera u oblasti energetskog poslovanja, da budu prvi izbor potrošača nudeći proizvode i usluge vrhunskog kvaliteta, bezbedne uslove rada, uz poštovanje okoline i svojih potrošača, istovremeno dajući društveni doprinos zajednici. EKO benzinske pumpe beleže više od 1.000.000 poseta na mesečnom nivou, a jedinstveni, lokalno razvijen program nagrađivanja vernih potrošača - EKO Smile klub ima više od 500.000 registrovanih korisnika, koje pored nove EKO Smile kartice, očekuju prijatna iznenađenja na svim EKO pumpama.\neko, finansijski rezultati, eko serbia, hellenic petroleum\nq: 19 - t: 0.03427 sec


IAEA: Japan mora da poboljša nuklearne inspekcije\nJapan je poboljšao propise o nuklearnoj bezbednosti posle katastrofe u nuklearnoj elektrani Fukušima Daići 2011, ali još mora da unapredi sposobnost inspekcija i osoblja, saopštio je u petak tim stručnjaka Međunarodne agencije za atomsku energiju (IAEA).\nInspektori IAEA pozvali su japansku vladu da popravi zakon o nuklearnoj bezbjednosti kako bi provjere na terenu učinio efikasnijim i fleksibilnijim.\nPoslije 12-dnevne inspekcije, koja je obuhvatila i nuklearku u Fukušimi, stručni tim je ocijenio da su japanske vlasti za nuklearnu regulativu pokazale nezavisnost i transparentnost, što su ključni elementi koji su nedostajali prije katastrofe.\nNuklearna elektrana u japanskoj prefekturi Fukišima je u martu 2011. pogodjena razornim zemljotresom i cunamijem koji su izazvali topljenje jezgra u tri reaktora, a kao glavni razlozi za katastrofu navođeni su, između ostalog, neispunjeni međunarodni bezbjednosni standardi i loše upravljanje krizom.\nJapan je poslije nuklearne katastrofe usvojio strože bezbjednosne zahtjeve za vlasnike nuklearnih elektrana, ali je zakon o inspekcijama na terenu ostao uglavnom nepromenjen.\nLider 17-članog tima stručnjaka Filip Žame izjavio je da nefleksibilna pravila ne dozvoljavaju inspektorima da se slobodno kreću u nuklearnim postrojenjima niti da brzo reaguju kada postoji problem.\n"Našli smo da je sistem koji reguliše i definiše okvir inspekcije veoma kompleksan i veoma krut", rekao je Žame na konferenciji za novinare.\nKonačan izveštaj tima IAEA očekuje se za oko tri meseca.